open-index/open-wikipedia-markdown huggingface dataset:
印象劉三姐

係中國廣西桂林當地嘅文化之一，亦係桂林山水甲天下嘅文化名片同中國大陸第一部全新概念嘅「山水實景演出」，2004年3月公演。

部片係由張藝謀用咗三年時間喺灕江山水之間搞出嘅民族文化盛宴。表演舞臺喺陽朔書童山附近嗰2km水域範圍內，全長個半鐘頭，凈限每日20:00～22:40播出。

印象劉三姐2017年8月搞出債務糾紛醜聞，雖然同年國慶出現咗些少門飛收入嘅優勢，但一樣未解決到債務問題。最後直到2018年1月11月進入無限期停演整頓。

## 有關嘅書
* 走遍中国（广西卷） 第151页　　中国旅游出版社　ISBN 978-7-5032-4471-1

## 攷

## 連出去
*印象刘三姐

類:桂林文化
天堂頂

**天堂頂**可以係：
* 天堂頂 (廣州)：廣東廣州最高峯，喺廣州同惠州交界。
* 天堂頂 (賀州)：廣西賀州最高峯，姑婆山主峰。
天堂頂 (賀州)

**天堂頂**（）係中國廣西賀州姑婆山國家森林公園嘅最高峰，海拔1844米。佢既係桂東嘅最高峯，又係姑婆山文化嘅最高境界。

## 名
相傳大唐武德辛巳年（621年），何仙姑俾呂洞賓收做關門弟子而成日喺山頂坐壇悟道。由於山頂有座仙居而俾神仙嗌做天堂，所以「天堂頂」個名係噉嚟。

## 連出去
* 天堂顶 姑婆山

類:廣西地理
類:賀州
類:中國嘅山
超強音浪

《**超強音浪**》（；；），係中國大陸山東衛視同引力傳媒一齊推出嘅一檔集音樂、遊戲同訪談一齊嘅室內綜藝節目，由主持過《中國夢之聲》嘅知名主持人林海做節目嘅總策劃同主持人。呢個節目同其他音樂類綜藝節目最大嘅唔同嘅地方係，其他節目都係注重從平民入面挖掘草根明星，或者令已經成名嘅歌手進行競賽，而呢個節目就注重喺回歸音樂本身，主打「音樂+遊戲」嘅差異化玩法，再加上依託大數據分析做嘉賓量身定製嘅提問訪談環節，為音樂加咗更多娛樂元素。節目喺2017年1月1號開始逢星期日夜晚9點20分播出。歌曲版權由QQ音樂獨家攞到，並透過騰訊音樂娛樂集團旗下嘅QQ音樂、酷狗音樂、酷我音樂一齊發行。

## 播出時間
《超強音浪》嘅首播頻道喺山東衛視，2017年1月1號正式開播，依家首播時間係逢星期日夜晚9點20分，每集長70分鐘，按季播出，季同季之間無縫連接。

另外，當遇到一啲重大事件時，嗰個節目會適時咁去讓步。例如，2017年1月29號因播出《2017山東衛視春節聯歡晚會語言類節目集錦》而停播一期；2017年5月14號因轉播「一帶一路」國際合作高峰論壇歡迎晚宴同文藝晚會而延後至夜晚9點50分播出；2017年9月24號因夜晚10點檔安排播出紀錄片《輝煌中國》而提前至夜晚9點播出。

## 節目形式
每期將會邀請一到幾位知名歌手或演員嚟到節目現場，為觀眾帶嚟充滿情懷同回憶嘅表演，並同音浪小分隊進行各種唔一樣嘅遊戲互動。另外，節目組重會託大數據分析為嘉賓量身定製提問訪談環節，充分展現嘉賓嘅音樂個性，喚醒觀眾嘅情感共鳴。

## 節目主持人
《超強音浪》嘅主持團體被叫做「音浪小分隊」，隊長係主持過《中國夢之聲》嘅知名主持人林海，每期固定隊員係4人－6人。
* 李祥祥，中國大陸男歌手，《中國夢之聲》第一季總冠軍。
* 林采欣，台灣女歌手，《中國夢之聲》第一季總決賽第14名。
* 阿速，本名呂素鵬，山東電視生活頻道《生活幫》首席主持人。
* 張美琪，山東廣播電視台融媒體資訊中心主持人。
* 黃齡，中國大陸女歌手，代表作《High歌》、《癢》。
* 東東，上海電視台主持人。
* 虎虎，本名劉銳，中國大陸男歌手，偶像組合「青鳥飛魚」成員。
* 王子子，中國大陸女演員。
* 郝雷，中國大陸音樂製作人。

## 節目一覽
### 第一季

### 第二季

### 第三季

### 第四季

## 參考

## 出面網頁
* 
* 《超強音浪》齊魯網專區
最緊要好好玩 消暑版

《**最緊要好好玩 消暑版**》（）係香港電視廣播有限公司嘅趣劇節目，《最緊要好玩》兄弟作品，由2017年8月28號到9月1號香港時間禮拜一到五夜晚22:30-23:00喺翡翠台播出。

節目屬《最緊要好玩》嘅「明星消暑版」，原有班底繼續用短劇送上歡樂，亦邀請咗唔同紅星粉墨登場。

## 每集內容

## 出面網頁
*最緊要好好玩 消暑版 - 主頁 - tvb.com
滑鐡盧大學

**滑鐵盧大學**（，簡寫 **UW**；粵語簡稱  或者跟中文叫**滑大**），係加拿大安大略窩打老一間省立大學；1957年創校。主校區佔地 404 公頃（998英畝），毗鄰窩打老市中心（）同窩打老公園。

不過佢並唔係所有學系都喺窩打老，佢嘅建築系喺劍橋，距離主校園大約30公里。

## 書院
構成滑鐵盧大學嘅，除咗公立嘅部分之外，其實有四間有基督教背景嘅書院（），佢哋都係面積蚊型、有宿位嘅書院，呢啲書院包括 （）、（）、其實已經冇咗教會背景嘅  同其實已經升咗格做大學嘅 。佢哋大部份都係喺滑大主校園嘅邊邊，唯一例外係 ，因為佢嘅歷史其實仲耐過滑大本身，位置喺正滑大主校園中間，數學系過條河仔就係。

### Conrad Grebel 書院
 係門諾會（）應滑大邀請而設立嘅一間書院，1964年創校，1970年代開始有音樂課程，出名讀音樂。

### Renison 書院
 係聖公會應滑大邀請而設立嘅一間書院，1959年創校。

### 聯合書院
 本來係加拿大聯合教會應滑大邀請而設立嘅一間書院，1962年創校，本來叫**聯合教會聖保羅書院**（），2002年脱離聯合教會，由一間獨立嘅有限公司營運，並改稱**聖保羅書院**（），2022年9月24號喺冇咨詢過學生嘅情形下突然改名，叫**聯合書院**（），雖然佢一早已經同聯合教會冇咗關係。

### 聖葉理諾大學

 係併咗入滑大嘅天主教書院，1865年創校，即係滑大創校嘅92年前，原本係專上學院，叫**聖葉理諾學院**（），1959年升格做大學，改名叫**聖葉理諾大學**（），但係因為已經有滑鐡盧大學，於是就自願併咗入去，除咗神學學位之外放棄唔用頒自己學位嘅權利，1999年正名 ，簡稱 **SJU**。

聖葉理諾大學雖然唔係堂區，但係每個禮拜都有主日彌撒，有自己聖詠團，基本上類似一個彌撒中心，呢個堂正式係叫 ｢大學天主教團體｣（，UCC），但係好多返呢個堂嘅學生就咁叫佢 （聖葉理諾堂）。

## 出面網頁
*

## 攷

類:安大略省嘅大學
聖人

**聖人**（**Saint**）係畀大眾認為有特別美德同神聖嘅人，喺儒教、基督宗教同好多宗教都有，當中比較常用嘅係基督教聖人。
嘉年地產

**嘉年地產**（英文：**Goodyear Estates**），原名**文華地產** （英文：**Montana Lands**），係香港一間老牌地產發展公司，1960年開張，由創辦人彭國珍做董事長，主要喺1960年到1973年發展香港地產，1972年改用新名喺香港上市，1973年轉到馬來西亞吉隆坡發展地產失利。1983年3月，創辦人彭國珍病死，公司群龍無首，爆發財務危機，所以停牌清盤。

## 發展項目
* 豪園（英文：Fontana Gardens），嘉寧徑 1-25號，1964-1971年起好
* 嘉慧園（英文：Grenville House），馬己仙峽道號 1-3號A，1972年起好
* 嘉苑（英文：Greenville），肇輝臺14-17號，1975年起好
* 文華新村（英文：Man Wah Sun Chuen），1964-1970年起好
瑞士國際航空

**瑞士國際航空**（）（IATA： **LX**，ICAO： **SWR**），係瑞士嘅載旗航空公司，主要樞紐機場係蘇黎世機場，係星空聯盟（Star Alliance）嘅成員。

## 出面網頁

* 

類:瑞士公司
類:航空公司
禤泳倫

**禤泳倫**（英文：**Ring Hun**，）係澳門女歌手，2010年7月正式出道，出道作品有《活到幾歲才能驕傲》、《秒針停了》及《是你的錯》等。《是你的錯》更奪得2011年「澳廣視至愛新聽力頒獎禮」嘅「至愛歌曲獎」，2013年喺「澳廣視至愛新聽力頒獎禮」奪得「飛躍表現獎」。

## 演出
The Honourable

**The Honourable**，或者拼做**The Honorable**，粵文可以譯做**尊貴嘅**，係英文嘅一個尊稱，通常用嚟尊稱高官同議員，主要用喺英國同英聯邦國。做過英國屬地嘅香港亦用緊。
颱風尤特

**颱風尤特**係太平洋颱風季嘅熱帶氣旋名。「尤特」呢個名由美國提供，馬紹爾文係解颮線。

颱風尤特可以係：
*強烈熱帶風暴尤特 (2001年)
*颱風尤特 (2006年)
*颱風尤特 (2013年)

## 睇埋
*颱風百里嘉
颱風榴槤

**颱風榴槤**係太平洋颱風季嘅熱帶氣旋名。「榴槤」呢個名由泰國提供，指生果榴槤。

颱風榴槤可以係：
*強烈熱帶風暴榴槤 (2001年)
*颱風榴槤 (2006年)

## 睇埋
*颱風山竹
鐵力木

**鐵力木**（；學名：**）係藤黃科鐵力木屬嘅常綠喬木，喺中國廣西、廣東同雲南、東南亞同南亞地區嘅海拔540～600m嘅熱帶丘陵坡地林先至搵到。

佢喺中國大陸屬國家二級保護植物。

## 樣
植株高30m，有板狀根，樹幹超直，樹冠錐形；枝鮮啡紅。樹皮暗啡，外皮似薄片，易開裂；內皮淡紅，喺創傷位識滲出帶香味嘅白樹脂。葉對生，革質，似披針，漸尖兼全緣；基部楔形，上有光澤下灰白，有明顯中脈；初生時黃帶紅到粉紅。花單生，公乸同樹，一般生喺葉杈或枝頂；花瓣白，蛋形，長大概4cm；有好多條公芯，金黃；每年3～5月開花。果屬堅果，波形但好硬，每年8～10月結果。

## 適應環境
植株鍾意喺好多陽光嘅地方生，亦鍾意喺高溫而濕嘅氣候生，重幾半黑麻麻地方。泥土方面，凈啱喺深厚、肥而濕啲泥地生。不過生長速度好慢。

## 用途

植株主要用嚟做綠籬植物同觀葉植物。尤其佢嘅木材比較硬，可以用嚟整建築材料。籽可以榨油，亦可以做藥，專醫咳同痰多、痔瘡、辣嚫同俾毒蛇咬嚫呢啲病。

## 相

## 有關嘅書
* 珍奇植物 第107页　华中科技大学出版社　　ISBN 978-7-5609-7904-5

## 連出去

*  铁力木 Mesua ferrea L. 中国植物志
* 铁力木 Mesua ferrea L. 中国植物物种信息数据库
* 铁力木简介 太平洋家居网
* 铁力木 中醫世家
* 鐵力木咕噸酮B Mesuaxanthone B 中草藥化學圖像數據庫 (香港浸會大學中醫藥學院) 

類:鐵力木屬
類:四季常綠植物
類:喬木
類:觀葉植物
類:木材
類:植物油庫
類:藥用植物
類:綠籬植物
兩面討好

**兩面討好**（）又叫**兩邊討好**，係種主觀主義嘅謬論，透過模糊嘅譴詞用句，令持有對立觀點嘅雙方都覺得滿意。
二按

**二按**係物業貸款嘅一種。借款人嘅物業本身已經有按揭貸款，再用物業嘅淨值（估值減去物業貸款餘額）做抵押擔保而攞嘅貸款，就係二按。
巴素爾－繆侯燊－符賴堡歐洲機場

**巴素爾－繆侯燊－符賴堡歐洲機場**（；；）係一座位於法國大東部大區，鄰近瑞士同德國嘅機場，同時服務法國繆侯燊、瑞士巴素爾同德國符賴堡三個國家嘅三個都會區。

## 參考


類:法國交通
類:法國機場
全美航空

**全美航空**（）係美國一間冇咗嘅航空公司，1937年成立，2013年俾美國航空收購咗，2015年停運。
颱風象神

**颱風象神**係太平洋颱風季嘅熱帶氣旋名。「象神」呢個名由老撾提供，指動物象。

颱風象神可以係：
*颱風象神 (2000年)
*颱風象神 (2006年)

## 睇埋
*颱風麗琵
張玲

**張玲**（）係香港女網球員，海南出世，2006年開始打職業網球賽，單打同雙打最高排名分別去過184位同219位。

## 出面網頁
胡健燊

**胡健燊**（）係香港單車手，主要參加公路賽，2005年開始參賽。佢喺2008年奧運嘅男子公路單車賽攞第88名，係頭一位完成奧運公路單車賽嘅香港單車手。佢喺2015年退役。

## 出面網頁
杜敬謙

**杜敬謙**（**Kenneth To**，）係香港泳手，主要游混合式、自由式、蝶式同蛙式，13項香港記錄保持者，2017 全運會銀牌，2012 世界杯游泳賽總冠軍，2012 世界游泳錦標賽銀牌，2010青年奧運會6面獎牌。

## 簡介
### 個人資料
杜敬謙香港出世，2歲同家人移民到澳洲，2008年到2015年曾經代表澳洲參加國際比賽，到2017年開始代表香港出賽。曾入讀 Trinity College，高分考到HSC score 97.80，之後升讀 University of Technology Sydney，修讀 Bachelor of Business，並以High Distinction 畢業。依家係香港體育學院嘅全職運動員，屬麗華游泳會。  

2008年，杜敬謙喺英聯邦運動會於100米蛙泳、200米蛙泳同200米個人四式奪得銀牌。

2009年，16歲嘅杜敬謙喺悉尼青年奧運會打破澳洲飛魚科比創下超過10年嘅200米個人四式記錄，開始喺國際泳壇嶄露頭角。

2010年，杜敬謙喺新加坡舉行嘅青年奧運會奪得50米自由泳同200米個人四式銀牌、100m自由泳銅牌、4x100四式接力金牌、4x100自由泳接力銀牌、4x100四式混合接力銅牌。

2012年，杜敬謙喺世界杯游泳賽中奪得多站嘅100米自由泳，100米蝶泳同100米個人四式金牌，累積總分195分，榮獲「男子總冠軍」。喺杜拜站，佢更以51.13嘅時間刷新100米個人四式澳洲記錄。喺伊斯坦堡站，杜敬謙將100米個人四式嘅成績再推前至51.38，同美國名將Ryan Lochte僅差0.17秒。

2013年，杜敬謙帶住背傷出戰世界短池游泳錦標賽（世錦），仍然奪得100米個人四式銀牌，喺4x100自由泳接力同4x100四式接力都奪得銅牌。

2013年嘅世界杯游泳賽中，杜敬謙喺柏林站游出200米個人四式1:52.01嘅時間，刷新澳洲記錄。之後，佢喺杜拜站嘅100米個人四式中游出51.19，再次刷新自己創下嘅澳洲記錄。

2014年，杜敬謙喺英聯邦運動會中奪得4x100自由泳接金牌及4x100四式接力銀牌。同年8月，佢因背部傷患退出泛太平洋游泳比賽，為咗能夠繼續游泳生涯而接受背部手術。

2015年，杜敬謙做完手術康復之後，返到國際泳壇，隨即喺世界杯游泳錦標賽多站中奪得50米蝶泳，100米自由泳同200米個人四式嘅金牌。

### 代表香港出賽
2017年4月，杜敬謙正式開始代表香港。

2017年8月，喺天津舉行嘅全運會係杜敬謙回歸香港後，第一次代表香港出賽。佢喺4x100自由泳接力中取得一面銀牌，係香港泳壇第一名喺全運會獲獎嘅男泳員。

2018年8月，代表香港出戰喺雅加達舉行嘅亞運會。

### 猝死
杜敬謙2019年3月18號（香港時間3月19號朝早）喺美國佛羅里達州訓練期間暈倒後不治，終年26歲。

## 游泳記錄
杜敬謙係15項香港記錄保持者，並且刷新香港記錄約30次。

杜敬謙曾經4次刷新2項澳洲記錄：

## 榮譽
* 2012年 美國公開游泳錦標賽 US Open Championships  最佳男泳員獎 Male Swimmer of the Meet
* 2012年 世界杯游泳賽 World Cup Swimming Championships 最高積分獎 Overall Pointscore Champion
* 2016年 短池分齡游泳賽 最佳男泳員獎
* 2016年 短池分齡游泳賽 最高積分獎
* 2017年 體育節計時賽 最佳男泳員獎
* 2017年 長池分齡游泳賽 最佳男泳員獎
* 2017年 長池分齡游泳賽 最高積分獎
* 2017年 短池分齡游泳賽 最佳男泳員獎
* 2017年 短池分齡游泳賽 最高積分獎
* 2017年 香港游泳教練會 最佳男泳員獎

## 參考

## 出面網頁
*
*
*
*
辛巴 (網球手)

**辛巴**（**Shane Barr**，）係澳洲同香港前網球手，澳洲昆士蘭出世，1985年開始打網球職業賽，職業生涯大部份時間代表澳洲，約莫喺1996年開始代表香港，不過無幾耐就退役。

## 出面網頁
周浩雲

**周浩雲**（）係香港電單車手，1993年開始參加比賽，2005年到2008年參加過世界格蘭披治電單車大賽。

## 參考

## 出面網頁
葉澄

**葉澄**（**Katherine Ip**，）係香港女網球員，美國三藩市出世，之後跟屋企人返香港住，2013年開始打網球職業賽。佢中學讀拔萃女書院，而家喺美國侯斯頓萊斯大學讀緊書。
羅曉鋒

**羅曉鋒**（）係香港賽艇手，2006年開始代表香港參賽，喺同年亞運會攞過獎牌，2012年退役做教練，2014年再復出。佢做過2008年奧運閉幕禮香港代表隊揸旗人。

## 出面網頁
麥素寧

**麥素寧**（**Tania Mak**，）係香港三項鐵人運動員，由2003年到2007年連續5年攞到香港三項鐵人總會最佳女運動員獎。

## 出面網頁
葉芷華

**葉芷華**（**Yvonne Yip**，）係香港前女子泳手，游蛙式。佢13歲就已經代表香港參加2004年奧運，係香港歷嚟最後生嘅奧運代表，不過佢之後都無再參加過大型游水比賽。佢中學讀協恩中學。
## 出面網頁
增江

**增江**（）係中國廣東嘅河，亦係珠江水系——東江嘅支流，成條分喺廣州東邊嘅增城同惠州龍門縣西邊、韶關新豐。全長189km，流域面積3160km²。

屬下重有8條支流，分別係：
*龍門：藍田河、地派水、鐵崗河、白沙河、水漢河、陳禾洞水
*增城：派潭河、二龍河
其中地派水屬增江嘅主要源頭。

## 概況
呢條河嘅源頭喺新豐七星嶺開始流出，向南經過從化阿婆六，到龍門縣藍田瑤族鄉後同藍田水匯合後繼續向南流，去到官海口附近同東江匯合。

## 攷

*广州的主要河流 南方网

類:廣州嘅河
類:增城
類:韶關嘅河
類:新豐
類:惠州嘅河
類:龍門
林姵彣

**林姵彣**（，）係中華台北女泳手，主要游自由式。佢係全中華民國女子50米自由式同蝶式紀錄保持者。佢係臺中市人。

類:各地泳手
類:臺中人
陳詠悠

**陳詠悠**（，）係香港前女子網球手，2002年開始打網球錦標賽，2014年退役。

陳詠悠2011年喺美國華盛頓大學企業與市場學學士畢業，2014年喺英國劍橋大學哲學碩士畢業，之後喺倫敦做金融工作。

## 球員生涯
陳詠悠係右手揸拍。

## 威水史
* 單打最高排名：340（2012年10月15號）
* 雙打最高排名：516（2013年4月15號）

## 其他
* 運動員背後第52集嘉賓

## 攷

## 出面網頁
* Venise Chan | WTA Tennis
* 
* 
* 
* 
* Venise Chen YouTube
張家瑋

**張家瑋**（）係香港士碌架運動員‎，2015年16歲就已經攞到世界青少年桌球錦標賽冠軍，係繼傅家俊同陳國明後香港第3位士碌架世青冠軍。佢讀過聖公會曾肇添中學同林大輝中學。

## 榮譽
* 2015 世界18歲以下英式桌球錦標賽——男單冠軍（俄羅斯）
* 2015 香港體育學院全年最傑出青少年運動員
* 2016 世界女子桌球錦標賽—混雙冠軍（英國）
* 2017 2017桌球精英邀請——冠軍
* 2017 香港公開賽分站冠軍
* 2018香港21歲以下青少年英式桌球公開賽第一站
* 2018香港21歲以下青少年英式桌球公開賽第二站冠軍
* 2022 世界運動會英式桌球——冠軍

## 參考

* 撞球小子張家瑋越級挑戰世界賽　全職路一擊即中
許基宏

**許基宏**（）係中華台北棒球員，亦係中華職業棒球大聯盟球隊中信兄弟球員，司職內野手。佢係高雄市人。

## 出面網頁

類:棒球員

類:高雄人
包欣玄

**包欣玄**（**Michelle Pao**，），係中華台北女子足球員，本身係美國籍，喺美國加州裴柏汀大學讀書嗰陣係校隊成員，2016年佢加入日本神奈川相模原女子足球隊。
沙格畢朗高漢

**沙格畢朗高漢**（，）係英國演員，1995年正式出道，2006年憑電影《波叔出城》攞金球獎最佳男主角（音樂同喜劇類電影）。其他出名作品包括電影《波兒出城》、《大鈍裁者》等等。
## 出面網頁

類:英國男演員
波叔出城

《**波叔出城**》（），全名《**波叔出城：哈薩克鄉下佬去美國搵著數**》（），係2006年上映嘅英國美國合拍電影，由沙格畢朗高漢主演。電影用偽紀錄片方式拍，講哈薩克記者波叔去美國嘅經歷。
## 睇埋
*波兒出城
波叔

**波叔**（，1972年2月27號）係英國影視作品入面一個虛構角色，由沙格畢朗高漢飾演，角色係位哈薩克記者。最出名嘅演出係電影《波叔出城》嘅主角。
尼依聖佐治

**尼依聖佐治**（），係法國布爾岡黃金丘嘅其中一個市鎮。
## 參考

## 連出去

* Gazetteer Entry
波兒出城

《**波兒出城**》（），全名《**波兒出城之妖壇教祖3點「畢露」搞硬美國佬**》，係2009年上映嘅美國電影，由沙格畢朗高漢主演。電影用偽紀錄片方式拍，講基佬奧地利時裝記者波兒嘅經歷。
## 睇埋
*波叔出城
大鈍裁者

《**大鈍裁者**》（），係2012年上映嘅美國電影，由沙格畢朗高漢主演。電影北非國「華狄耶」嘅獨裁者「阿拉甸」去美國嘅經歷。
揮發性有機化合物

**揮發性有機化合物**（**Volatile Organic Compound**，**VOC**），有機化合物一類，指常溫下有揮發性高嘅化學品。唔少對人體有害。日常生活好多嘢都有依類化學嘢，譬如油漆同新傢俬，都會散發甲醛。
TCL科技

**TCL科技**（）係中國廣東惠州一間電子產品同電器生產商，1981年開張，總部喺惠城區鵝嶺南路6號。業務主要負責出電子產品，2004年喺深圳證券交易所上市。

## 出面網頁
* 

類:中國家用電器廠商
類:中國民營企業
類:電子公司
類:惠州
TCL

**TCL**可以係：
*TCL集團，中國電子生產商
*Tcl，程式語言
*東涌綫，香港港鐵路線
*里昂公共交通，法國交通公司
Tcl

**tcl**係種手稿程式語言，1988年推出，好多時都用喺C程式語言嘅快速應用程式開發。
鶴之洲濕地公園

係中國廣東廣州嘅濕地公園，2009年春開園，位置喺增城增江街道沿江東路最南邊嘅江心島位（增江東邊河邊）。

## 概況
間公園佔地2.5公頃。入面種咗好多荔枝響度，對面亦可以望到增江西邊嘅人工沙灘同增江畫廊景區。入面整咗好多例如廣場仔、連島拱橋、親水平台、風雨亭、觀景臺、釣魚臺、林蔭觀光長廊、草面觀光平臺、親水碼頭、休閒廣場仔、商業休閒步行街同農家耕作小區，水生動植物研究站等。

## 攷
* 鹤之洲湿地公园 增城旅游资讯网
* 鹤之洲湿地公园 增城·增江街

類:廣州公園
類:廣州濕地
類:增城
歐洲盃

**歐洲盃**喺華文圈通常可以指：
*歐洲國家盃（UEFA European Championships）
*歐洲聯賽冠軍盃（UEFA Champions League）
臺灣 (搞清楚)

**[[臺灣]]**係東亞地區嘅島，即係中華民國嘅代稱，又叫「福爾摩沙」。重可以係：

## 地理
*臺灣地區：又叫中華民國自由地區，包括臺灣、澎湖、金門、馬祖等地。
*臺灣省 (中華民國)：中華民國虛級化嘅省。
*臺灣省 (中華人民共和國)：由中華人民共和國主張嘅領土，未實際統治。

## 稱呼
*中國臺灣：係中國政府用嚟拗數嘅政治用語，表示臺灣係佢嘅一部份。
*西台灣：西方國家對中國嘅負面稱呼

## 歌
* TAIWAN (歌)：臺灣YouTuber曾博恩唱嘅歌。
里昂公共交通

**里昂公共交通**（**Transports en commun lyonnais**，**TCL**）係法國里昂嘅國營公共交通公司，1942年開張，旗下公共交通網絡規模係喺巴黎後面排第二。網絡主要包括里昂地下鐵，同埋電車、纜車、巴士線。
鶴之洲

**鶴之洲**（）係中國廣東廣州嘅地名兼江心島，喺增城增江街道近增江邊東邊。呢個島係因為自古以嚟屬一大班鶴過嚟栖息翔聚嘅地方而改成噉嘅名。

## 攷
* 鹤之洲湿地公园 增城·增江街

類:廣州地理
類:增城
雁塔

**雁塔**可以係：
*雁塔區：陝西西安嘅區。
*大雁塔：陝西西安嘅方形佛塔。
*小雁塔：陝西西安嘅磚木佛塔。
*增城雁塔公園：廣東廣州嘅公園。
*豸山雁塔：簡稱**雁塔**，廣東廣州嘅佛塔。
水 (搞清楚)

**[[水]]**通常指氫氧化合物，亦可以指：
*水氏，姓氏
*⽔，部首
*水星，行星
*水族，中國少數民族
*河，古代又叫水
*粵語入面對錢嘅俗稱
## 睇埋
*Water
臺灣府

**臺灣府**係大清喺臺灣嘅一個府，康熙廿三年（1684年）由東寧王國嘅承天府改名而嚟，位置係而家臺南市，1887年搬去而家嘅臺中市。1895年臺灣割讓畀大日本帝國後無咗。
波叔 (搞清楚)

**[[波叔]]**最常見意思係電影《波叔出城》嘅主角，重可以指下面嘅人個花名：
*梁醒波，香港粵劇演員
*鄧成波，香港物業投資者，又叫「舖王」
*陳茂波，當今香港財政司司長
*Karol Borsuk，波蘭數學家
辛巴 (獅子王)

**辛巴**（**Simba**）係和路迪士尼1994年動畫電影《獅子王》入面嘅主角，係非洲草原上面嘅一隻獅子。佢本嚟係王子，之後父王木法沙（Mufasa）畀佢阿叔刀疤（Scar）殺咗篡位後趕走咗佢，經過一輪歷練，最後佢返去報仇，殺咗刀疤攞返王位。

類:迪士尼角色
辛巴

**辛巴**可以係：
*辛巴 (獅子王)，電影《獅子王》個主角
*辛巴 (網球手)，澳洲同香港前網球手
亞洲盃

**亞洲盃**可以係：
* 亞足協亞洲盃：亞洲嘅國際足球賽事。
* 亞洲盃籃球賽：亞洲嘅國際籃球賽事。
* 亞洲盃棒球賽：亞洲嘅國際成人棒球賽事。
* 亞洲盃電視圍棋快棋賽：亞洲嘅圍棋賽事。
增城賓館

**增城賓館**（）係中國廣東廣州嘅一間四星級酒店，1998年6月開業，位置喺增城區增城大道8號（324國道嘅K919+400標記位）。佢亦係增城第一間四星級賓館。

佢一共有320間客房，入面有中西式餐廳，重有9個大細唔同嘅會議室。重有游水池、桑拿、夜總會等一系列休閒娛樂設施響度。 

## 出面網頁
* 广州增城宾馆

類:廣州嘅酒店
類:增城
豸山雁塔

**豸山雁塔**（豸讀治，），又嗌**增城雁塔**（），簡稱**雁塔**，係中國廣東廣州嘅一座八邊形金字塔尖頂嘅瓦木古塔，大明萬曆甲戌年（1574年）起好，位置喺增城區荔城街道槎崗，雁塔公園嘅豸山頂（324國道嘅K918+830標記位）。曾經喺大清光緒己亥年（1899年）同1992年重修過。1984年被列入增城縣文物，1991年被列入增城新八景之一，1993年8月升級做廣州市文物。

## 介紹
呢座塔高32米，外觀總共7層樓，入面實際係13層樓；從上空睇似正八邊形，邊長2.5m。塔基同須彌座用紅砂岩整，有好多精緻石刻響度。基臺高1.2米，須彌座高0.8m，各個面都有祥雲同如意、和卷草紋飾雕刻響度。喺1樓北邊有個闊7dm，高2m嘅石拱門，頭頂嚿牌有「雁塔」兩字，嗰兩個字係由周從柬喺光緒戊子年（1888年）寫出嚟。喺門腳兩邊都有隻神龕，其它面都整咗個假門上去。

喺二樓或更高嘅樓層，每層樓除咗東西或南北各有相對嘅兩棟門之外，其他六個面都係拱形嘅假門。每層樓嘅屋簷四角都有隻闊同高各3dm嘅紅石獅裝飾；角頂有向上勾出嘅裝飾；塔頂屬八角鑽尖頂葫蘆剎。塔身每層樓都有窗。

## 附近嘅交通
* 巴士：
*: 金河灣站

## 連出去
* 豸山雁塔 广州市文化广电新闻出版局（版权局、文物局）
* 豸山雁塔 广州市情网
* 广州·增城雁塔

類:廣州嘅塔
類:增城
颱風帕卡

**颱風帕卡**係太平洋颱風季嘅熱帶氣旋名。「帕卡」呢個名由老撾提供，即係動物短吻海豚。

颱風帕卡可以係：
*熱帶風暴帕卡 (2012年)
*強烈熱帶風暴帕卡 (2017年)

## 睇埋
*颱風麥莎（2005年）
青衣魚

**青衣魚**（，簡稱**青衣**），又叫做**黑斑豬齒魚**、**舒氏豬齒魚**、**青衣寒鯛**，係生物學上輻鰭魚綱鱸形目隆頭魚亞目隆頭魚科下其中嘅一種魚。蘇拉威西島有模式化生產呢個物種。早期廣東同香港區內有大量青衣魚。

## 生物特徵
魚體延長而呈長卵圓形，頭部背面輪廓圓突；上頜較短，向後不達眼前緣；上下緣各具四犬齒頭頗大，背緣稍陡，略呈均勻圓突，尾鰭截形。體呈暗青色。小魚顏色較淡，頭上半部及胸鰭基部有好多不規則藍紋，體側每塊鱗片上都有藍點，背鰭末二枚硬棘上有既黑斑都大過瞳孔。成魚頭部同鱗片無藍斑，但背鰭起點下方有一寬約四枚鱗片，長約五枚鱗片藍色鞍狀斑。背鰭硬棘十三枚，背鰭軟條七枚，臀鰭硬棘三枚，臀鰭軟條十枚。體長可達一百公分。

## 活動範圍
### 分佈
青衣魚分佈印度洋同西太平洋之間，包括：馬爾地夫，模里西斯，斯里蘭卡，琉球群島，台灣，東亞大陸沿海，菲律賓，印尼，越南，馬來西亞，澳洲，密克羅尼西亞，馬里亞納群島，索羅門群島，帛琉等海域。

### 深度
水深4至40公尺。

### 生態
青衣魚棲息於潟湖同臨海礁石附近沙地或雜草叢生地區，深海珊瑚礁獨居性主要捕食硬殼獵物，包括甲殼動物，軟體動物同海膽。

## 經濟魚種
青衣魚經濟價值高，多數活魚市場都有銷，香港亦有活青衣賣；肉質黏膠，十分美味，適合紅燒。另外其體色鮮豔，常被當作觀賞魚。

## 受到威脅
東南亞，香港，日本，沖繩當地人經常當青衣魚做食用魚，令青衣魚面對過度捕漁環境污染。而棲所珊瑚礁受破壞，水族貿易威脅青衣魚，馬來西亞甚少用青衣魚作為食用魚，但沙巴卻定價高。

青衣魚同其他值錢魚一樣，受到來自發展中國家既炸藥，山埃等化學品破壞式捕漁法對待。東南亞威脅最大，中國大陸，菲律賓，印尼同巴布亞紐幾內亞，長期使用炸魚，毒魚，以鏢捕魚等方法捕魚。

澳洲既青衣魚分佈廣泛，面臨較少威脅，但都要面對一定程度商業捕魚壓力。大堡礁，鯊魚灣（鯊魚灣） 丹皮爾，布魯姆 /般爾馬（Broome）同維多利亞州沿岸多有分佈。

## 保育
澳洲政府有限制青衣魚捕捉量；大堡礁等保護區亦限制捕魚。

巴布亞紐幾內亞，印尼，菲律賓等亦設立海洋保護區，但好多保護區監管無力，成效低。

沖繩漁夫捕捉青衣魚上限為1公斤。

中國大陸，香港，台灣並未以法律保護青衣魚，不過有保護區同海岸公園作為棲息地保護。

## 香港青衣
* 香港史
香港 青衣島因昔日海產豐富，青衣魚經常出現於該島東北海域，加上島形似魚，而命名[青衣]。近代，海產需求量高，[特區政府缺乏對該魚種或該區進行法定保護，加上大嶼山自然帶先後受到有香港國際機場，青馬大橋，港珠澳大橋等等長期經濟開發所影響，不單青衣魚，甚至中華白海豚已罕見於該水域。

1940年代香港內常見青衣魚，以海膽作魚餌釣，但而家變得罕見，青衣魚系香港高價食用珊瑚魚，常見於活珊瑚魚貿易。

## 睇埋
*
*香港海水魚資料庫 
*台灣魚類資料庫
*IUCN REDLIST
*中國科學院動物研究所．黑斑豬齒魚
花城廣場

**花城廣場**（）係中國廣東廣州嘅大型廣場，2010年10月25號開始全面向公眾開放，位置喺珠江新城西邊，南到海心沙；北到黃埔大道西；西到華夏路；東到冼村路。佢係廣州市最大嘅廣場，成日俾廣州當地街坊同外來遊客、外來工嗌佢做廣州嘅「城市客廳」。

嚿地總佔地面積大概56公頃，週邊有好多樓。而家總共種咗超過600樖大樹同古樹，及超過2km長嘅步行木棧道同佔地超過1.5公頃嘅浮島湖。另外，廣州地鐵屬下嘅、、都經過呢個廣場。

## 周邊建築
* 廣州國際金融中心
* 廣州周大福金融中心
* 利通廣場
* 珠江城大廈
* 花城匯
* 海心沙亞運公園
* 廣州大劇院
* 廣東省博物館
* 廣州市第二少年宮
* 廣州圖書館
* 美國駐廣州總領事館
* 廣州市婦女兒童醫療中心
* 雅居樂中心
* 富力中心
* 無限極中心
* 恆大中心

## 節慶活動
呢個廣場每年都好多時有活動。例如每晚黑8點多啲，有噴泉表演；從2011年開始，每年10月底到11月初都有一年一度舉辦嘅廣州國際燈光節。

## 睇埋
* 珠江新城

## 攷
* 花城广场 中国广州政府

類:廣州嘅廣場
類:天河區建築物
類:珠江新城
增城體育館

係中國廣東廣州嘅一間體育場，1987年3月起好，位置喺增城區荔江街道教育路2號。

佢既係天河體育中心屬下嗰六間衛星場館之一，又係廣州地區最早起好嘅綜合性大型體育場。曾經喺1987年辦過六運會大多數比賽同九運會女子足球賽、2010年亞運會嘅體育舞蹈比賽。

場館屬下嘅康威體育運動場喺2000年9月起好。

## 攷
* 增城体育馆 深圳博大建设集团
* 增城体育馆 新浪2010亚运专题
* 增城区体育馆 增城区政府

類:廣州運動場
類:增城
教育路 (廣州增城荔城)

**教育路**（）係中國廣東廣州嘅東西走向馬路，喺增城荔城街道，西邊從東山路同增江大道中、北嘅交界開始，一直向東去到培正北路。

## 概要
全長720m，闊12～24米，雙向2～4車道，馬路西闊東窄。

## 經過嘅道路
條路順序從西到東排，**加粗**嘅字係主幹道：
* ***'、'''[[增江大道|增江大道中]]'''、***'
* 東湖路
* 培正北路
正果萬安園

係中國廣東廣州嘅墳場，1998年3月29號喐手起，1999年3月16號起好，位置喺增城正果鎮光明村近從莞深高速嘅正果南收費站附近。佢既係中國大陸第一間生態陵園，又係中國大陸十大典範公墓之一。曾經喺2012年5月22號舉辦過亞洲殯葬博覽會。

## 攷

## 出面網頁
* 

類:廣州嘅墳場
類:增城
增城泳場

**增城泳場**（），又嗌**增城游泳場**，全名**增城體育館游泳場**，係中國廣東廣州嘅大型泳池，2000年9月起好，位置喺增城荔城街道增江大道北29號（增城體育館北邊對面）。

佢既係增城體育館屬下嘅泳場，又係康威體育屬下嘅健身會泳場。從2015年開始，每年6月底嘅增城區青少年游水大賽都喺呢間嘢入面舉辦。

## 攷

類:廣州公眾泳池
類:增城
東湖路 (廣州增城)

**東湖路**（）係中國廣東廣州嘅西南-東北走向道路，喺增城區荔城街。西南邊從增江大道中開始，一直向北去到教育路。

## 名
呢條馬路因為喺增城東湖公園西北邊而改成噉嘅名。

## 概要
全長730m，闊8米，1車道，凈限摩托車同單車出入。

## 經過嘅道路
條路順序從西南到東北排，**加粗**嘅字係主幹道：
*****
*教育路
掛綠湖

**掛綠湖**（）係中國廣東廣州嘅濕地公園，2012年2月28號開園，位置喺增城荔城街道羅崗村，西靠荔新大道；東靠新城大道；南靠破塘嶺；北靠增城區人民政府駐地。佢亦係增城地區為咗解決增江發大水時成日出現洪峰嘅問題而搞。

## 史
增城地區為咗解決增江發大水時成日出現洪峰問題而喺2008年11月開始話搞呢間公園，初期計劃改名做**荔湖**，但嗰時話要搞5.5km嘅湖堤。直到2011年底，湖名正式改名做**掛綠湖**嚟映射當地嘅荔枝特產——掛綠。同年12月，工程正式開工，但工期用咗三個月好快搞掂。期間亦令掛綠湖嘅施工地域啲拆遷戶「親情」噉安置到湖東邊嘅增江畫廊南邊冇幾遠緊增江邊啲高樓樓盤入面。2014年1月20號開始引水入嚟而最後形成咗2.14km²嘅湖泊。原先增城區長曹鑒燎喺2013年初接受增城電視台嘅採訪報道話，將掛綠湖要整成8km²嘅水面，重定喺2015～2016年打造成核心區65km²、綜合保護區110km²呢項綜合計劃，但後嚟曹鑒燎喺同年12月俾市民舉報話貪污而拉咗去接受司法調查而冇搞到。隨後新上任嘅區長——歐陽衛民正式修改咗掛綠湖嘅規劃，話保留原先一期嘅規劃，之前曹鑒燎定咗嘅二期規劃加上因為涉及改變掛綠新城好多嚿地皮嘅規劃同埋廣州北三環高速公路、荔新快速路嘅工程要改線嘅理由而取消咗。

## 概况
公園有70公頃咁大，其中水域面積30公頃，濕地面積4公頃，湖心島面積有36公頃。總綠化面積大概22公頃，重鋪咗12公頃草皮。喺近湖邊有一堆綠化同草皮響度，湖嘅南邊望過去，好似幅大型嘅山水畫噉。

## 攷

類:廣州公園
類:廣州濕地
類:增城
七海愛丁堡

**七海愛丁堡**（**Edinburgh of the Seven Seas**）係英國南大西洋領土崔斯坦達庫尼亞嘅首府。呢個鎮係全世界最偏僻嘅永久定居點，距離最近嘅永久定居點聖海倫娜島有成2,173公里。
廣惠高速公路

（中國高速公路代碼：**粵高速S21**）係中國廣東嘅一條高速公路，高速公路上歸屬濟廣（中國高速公路代碼：**G35**）。佢從廣州黃埔區蘿崗水東村開始，一直去到惠州惠東縣巽寮灣附近。

## 工程
呢條高速公路分開咗兩橛起好：
*春崗⇄蘿崗：2013年8月28號喐手起，2018年10月16號起好嗮兼通車。
*蘿崗⇄小金口：1999年8月12號喐手起，2003年12月20號起好嗮兼通車。
*小金口⇄巽寮：2008年12月25號喐手起，2015年2月5號起好嗮兼通車。

## 出入口同連接嘅道路

## 攷

類:廣州嘅高速公路
類:惠州嘅高速公路
類:廣東嘅高速公路
乾亨元年

**乾亨元年**可以係：

* 南漢高祖劉龑乾亨元年，大概對應917年；
* 大遼景宗耶律賢乾亨元年，大概對應979年

## 睇埋
* 乾亨
A＆W餐飲

**A＆W餐飲**係美國快餐店集團，喺1921年喺加州開始咗特許經營，由Roy W. Allen同Frank Wright合作搞。呢間餐廳嘅餐單包括漢堡包、炸薯條同熱狗。餐廳開喺世界各地好多地方。
等呼

**等呼**（）係中國傳統音韻學嘅術語。等呼嘅原始定義係韻圖嘅等，喺等韻圖，喺一幅圖中按照四聲分成四格，再喺呢四格內每格打豎分四行，呢四行就代表四個等呼。由上到下分別係一等、二等、三等、四等嘅呼。呢個等叫做韻圖等。

因爲韻圖出現遲過反切，後來啲人研究反切，得出反切等，即係聲韻嘅搭配關係。一個韻母屬於某個等，而聲母就會同特定嘅等相拼。喺中古漢語拼音，三等韻用i、y表示介音或者主元音，二等韻用r表示介音，其餘都係一、四等，其中四等嘅主元音都係e。

下面係聲母同反切等嘅搭配關係。
*幫組（幫、滂、並、明）：一、二、三、四，冇開合之分。
*端組（端、透、定、泥）：一、四。同知組互補。
*知組（知、徹、澄、娘）：二、三。同端組互補。
*來母（註：泥娘母嘅變化實際同來母同步）：一、二、三、四。
*精組：（精、清、從、心、邪）：一、三、四。另外邪母只拼三等。
*莊組：（莊、初、崇、生、俟）：二、三。另外俟母只拼三等。
*章組：（章、昌、常、書、船、日）：三。
*喉牙：（見、溪、群、疑、影、曉、匣、云、以）：一、二、三、四。另外群、云、以只拼三等，匣母唔拼得三等。

## 韻圖擺法
喺等韻圖上擺嘅字，可以噉樣歸納：
#一等、二等係洪音，無介音-i-；三等同四等係細音，有介音-i-。
#喺洪音，聲母上同精組、端組結合，呢個係一等，聲母上同莊組、知組結合，呢個係二等。
#細音嘅原則噉樣記：
##因爲重紐，分成咗三、四等，三等係弱介音，四等係強介音。
##喺舌音，舌頭（端組）配四等，舌上（知組）配三等。
##喺齒音，齒頭（精組）配四等，正齒嘅章組配三等，莊組配二等。但實質上，佢噉樣擺係爲咗顯示聲母嘅特點，所以有啲莊組字實質係三等，稱爲**假二等真三等**，有啲精組字實質係三等，稱爲**假四等真三等**。
##喻母分爲云母同以母，喺圖上云母擺三等，以母擺四等。實質以母亦係假四真三。
##幽韻配四等。

就似上面講嘅，決定等位嘅係聲母、介音、主元音嘅複雜關係。唔清楚點解等韻圖嘅作者會噉樣分四等，而家認爲喺作十六攝分開合嘅圖時，作等韻圖嘅人嘅音韻體系係分四等嘅，可以用一隻字收曬對應嘅所有音。

## 現代用法
喺現代中古音研究，等韻圖上一等嘅叫一等韻，二等嘅叫二等韻。十六攝中同一攝、同一開合嘅一等韻有多個時，噉就叫一等重韻。同樣有多個二等韻時叫二等重韻。

喺《切韻》屬洪音而喺等韻圖屬四等嘅韻，一般認爲呢啲韻到韻圖時代就由洪音變成咗細音。呢樣稱呼做洪音四等韻，又叫假四等韻。

至於重紐，三等嘅叫重紐三等，四等嘅叫重紐四等。

正齒音嘅各字母同喻母喺《切韻》分別出兩種唔同嘅音素，呢樣稱呼做「正齒三等、正齒四等」「喻母三等、喻母四等」。

## 到四呼嘅轉變
之後嘅音韻變化唔再分四等，摸索出開合各二等嘅模式。明代嘅《字彙》附嘅韻圖《韻法直圖》設新嘅呼，使用咗十呼，同樣《字彙》附錄嘅李世澤嘅《韻法橫圖》整理出五呼：開口呼、齊齒呼、合口呼、撮口呼、混呼。然後，清代嘅《類音》開始分類爲四呼：開口呼、齊齒呼、合口呼、撮口呼，畀而家嘅漢語學使用。

## 攷

## 睇埋
*四呼
*介音

類:中古漢語
夏港街道

**夏港街道**（）係中國廣東廣州黃埔區轄下嘅街道。喺廣州經濟技術開發區西區範圍。

呢條街道喺1989年1月正式掛牌，初期屬黃埔區。2003年5月13號畀咗廣州開發區睇實，2005年5月成立蘿崗區後改屬蘿崗區直到2014年9月撤銷為止。2015年9月重新恢復返之前嘅黃埔區歸屬。

## 敘述
*總面積：14.8km²
*轄下社區數：6
*轄下村數：0
*戶籍人口：3.01萬人
*流動人口：2.3萬人

## 出面網頁
*黄埔区夏港街道办
聯和街道

**聯和街道**（注意和字有地名變音，）係中國廣東廣州黃埔區轄下嘅街道。喺黃埔區中間，漁黃綫以東，北到天鹿湖水庫；北二環高速以西；南到瀋海高速廣州支綫。

## 敘述
*總面積：51.76km²
*轄下社區數：6
*轄下村數：0
*戶籍人口：2.49萬人
*流動人口：9.51萬人

## 出面網頁
*黄埔区聯和街道办
永和街道

**永和街道**（）係中國廣東廣州黃埔區轄下嘅街道，喺黃埔區東邊嘅廣州經濟技術開發區入面。

## 敘述
*總面積：33.2km²
*轄下社區數：4
*轄下村數：0

## 出面網頁
*黄埔区永和街道办
荔城

**荔城**可以係：
* 荔城區：福建莆田嘅區。
* 荔城街道：廣東廣州嘅街道。
* 荔城鎮：廣西桂林荔浦縣嘅鎮。
增江街道

**增江街道**（）係中國廣東廣州增城區轄下嘅街道，喺增城區南邊嚿地皮範圍。

## 敘述
*總面積：49.48km²
*轄下社區數：2
*轄下村數：11
林丹

**林丹**（；；），花名**超級丹**，係中國男子羽毛球手，福建龍巖上杭人。佢係2008同2012年奧運男單羽毛球冠軍得主，亦從2004年開始連續5屆都攞到湯姆斯盃冠軍。
黃庭鋒

**黃庭鋒**（**Telford Wong Ting Fung**，）係香港藝人，曾經喺now TV做體育節目主持，2016年過檔無綫電視。

## 簡歷
黃庭鋒喺香港出世，讀過海壩街官立小學，2000年喺香港浸信會聯會小學度畢業（番香港發展後做過校友會主席）。初中讀過寶安商會王少清中學兩年，再到英國 Old Swinford Hospital 同 Kingswood School 留學。佢高中時期係學校足球隊唯一亞洲球員，司職前鋒，踢過學界同區際足球賽，更去過阿根廷同智利踢校際賽，攞埋MVP（最有價值球員）獎。佢本嚟有機會到阿士東維拉同狼隊青年軍試腳，但因撞咗考試而放棄咗。之後佢喺日本創價大學讀書，做過交流生。

黃庭鋒返香港後，做過日本人國際學校同新加坡國際學校嘅體育老師，2015年佢加入now TV做體育節目主持，2016年過檔無綫電視後，除咗繼續做體育節目主持，亦有其他類型演出機會。2017年12月，佢由部頭合約轉簽經理人合約，2018年11月攞咗香港中文大學體育系文學碩士學位，又喺《萬千星輝賀台慶2018》裏面中咗總值一百萬大獎，當中現金港幣51萬。

另外，佢同香港𡃁模文詠珊係小學同學。

## 演出作品
### 電視劇

### 主持節目

### 綜藝節目

### 廣告

## 參考

## 出面網頁
* 
* 
*
純陽觀

**純陽觀**係喺廣州河南五鳳鄉漱珠崗上高嘅道觀，始建於清朝。入邊有「朝斗臺」，係愛來睇天象嘅。 1963年3月，「漱珠崗朝斗臺」被定爲市文物保護單位；1983年8月復覈資格，定爲「純陽觀」。
增江大道

**增江大道**（）係中國廣東廣州嘅南北走向主幹道，喺增城荔城街道，南邊從沿江東路開始，一直向北去到119省道近從莞深高速公路增城站出入口（119省道路程標記：K37+600）。

其中增江大道北路段屬119省道嘅一部分（119省道路程標記：K35+280～K37+600）。

## 概要
全長6.4km，闊24～32米，雙向4～6車道，馬路南闊北窄兼分開南、中、北三條。

## 增江大道嘅三條道路，起點到終點
* 增江大道南：從沿江東路開始，一直去到光明東路。
* 增江大道中：從光明東路開始，一直去到東山路同教育路嘅交界。
* 增江大道北：從東山路同教育路嘅交界開始，一直去到119省道近從莞深高速公路增城站出入口。

## 經過嘅道路
條路順序從南到北排，**加粗**嘅字係主幹道：
* 沿江東路
* ****
* 霞徐路
* 村前路
* 水東路、**[[府前路 (廣州增城)|府前路]]**
* **[[緯四路]]**
* 水東一橫路
* **[[緯五路]]**
* **[[緯六路]]**
* 村南路
* **[[光明路 (廣州增城)|光明東路]]**
* **[[東橋路 (廣州)|東橋東路]]**
* 東湖路
* 、教育路
* 紡織路
* **、**
荔城街道

**荔城街道**（）係中國廣東廣州增城區轄下嘅街道，喺增城區中間嚿地皮範圍。

## 敘述
*總面積：149.71km²
*轄下社區數：10
*轄下村數：24
總督盃

**總督盃**（）係香港一項已經停辦嘅足球淘汰制錦標賽，原名職業盃，由英美煙草公司以總督香煙名義冠名贊助之後就改咗名，係香港第一項商業贊助足球錦標賽，由於獎金豐厚而極受球隊重視，當時係香港四大錦標之一。

由於「總督」係一隻煙仔牌子，香港政府唔准煙草商以贊助比賽以宣傳商品嘅法例喺1999年7月生效，所以有29年歷史嘅總督盃亦因此宣佈停辦。

雖然總督盃個名並唔關香港嘅總督事，但香港足球史上有項比賽個名係關港督事，就係督憲盃。

## 歷屆決賽

## 參考

## 出面網頁
*總督盃歷屆冠軍
廈門炒米

**廈門炒米**，係一味香港嘅炒米粉，唔少茶餐廳、大牌檔同酒樓有得賣。雖然個名叫「廈門」，但係廈門冇呢隻米粉，道理同星洲炒米一樣。

廈門炒米冇固定煮法，但個味都會整酸酸甜甜。傳統上廈門炒米嘅酸甜味會用到五柳菜，但亦有人會用酸子薑或者酸蕎頭取代，甚至齋落茄醬就算數。其他配料就同星洲炒米似，譬如會落蝦、叉燒、雞蛋、火腿絲，芽菜。
炒紅飯

**炒紅飯**，簡稱**紅飯**，係種炒飯，落咗茄醬同茄膏去炒，味道酸甜。

炒紅飯主要喺越南菜度見到，好多時都配越式牛柳粒，叫「牛柳粒炒紅飯」，簡稱「牛粒紅飯」。

## 睇埋
*西炒飯
大益押

**大益押**喺廣州荔灣區華貴路26號，係清朝嘅當舖。1993年8月，被定爲市文物保護單位。
北島創意園

係中國廣東廣州一創意園，2017年6月25號開園，位置喺海珠區新港東路嘅新洲前地區。佢係黃埔古港片區第一個大型創意產業園，入面啲廠房都係廣州陶瓷廠搬到南沙之後留低落嚟嘅建築，產業主要研發時尚產品為主。

## 攷

類:廣州嘅創意園
類:海珠區
投降

**投降**喺軍事上係指軍隊自願停止戰鬥，亦即係喺戰役入面認輸。投降呢個情況，多數係因為知道自己唔夠對方打，所以放棄對抗，避免進一步嘅損失。

投降方法可以扯白旗或者舉高雙手。
彈劾

**彈劾**係指立法機構對行政機構嘅領袖或者高級官員啟動罷免程序，喺好多國嘅憲法都容許。被彈劾嘅人多數都係做錯事，社會上唔少人認為要落台，所以立法機構就用彈劾嘅方式希望令佢落台。
政治正確

**政治正確**（）普遍係用來形容一啲特登避免冒犯同歧視社會上面嘅特定社群嘅用詞同政策。「Political Correctness」呢個英文術語喺1930年代已經有人用。

## 例子
中國大陸政治文化流行「遵守」政府命令，「政治正確」往往代表「主張」同政府一致。

西方政治文化「講求」普世價值，「政治正確」喺嗰度會指用一啲聽落「中立」嘅用詞，避免顯得冒犯同歧視社會上面嘅弱勢社群。譬如，有英語國家唔想得失啲唔信基督教嘅人，會用「節日快樂」（Happy Holidays）代替「聖誕快樂」（Merry Christmas）。某啲穆斯林用語又會喺英國軍事演習之中避用。

至於粤語區内嘅香港同埋澳門，華洋政治文化夾雜，「政治正確」包含以上兩種特色。

## 參考
楊英偉

**楊英偉**（**Samson Yeung**，）係香港男演員，香港演藝學院第一屆畢業，1990年加入無綫電視，2013年轉投香港電視網絡，2015年約滿，之後喺2017年接拍viuTV劇集《賤民20》。

## 演出

### 電視劇（ViuTV）
*2017年：《賤民20》 飾 John
*2018年：《身後事務所》 飾 Dr Liu（第7-8集）
*2019年：《假設性無罪》 飾 林忠祥
*2020年：《打天下》 飾 莊惠阿爸
*2020年：《暖男爸爸》 飾 John
*2022年：《IT狗》 飾 喬山河
*2024年：《打天下2》 聲演 莊惠阿爸

## 出面網頁
* 
* 
* D100 Radio 真正屬於香港的電台– 楊英偉
* 

類:香港男演員

類:前香港電視網絡男藝員
英偉
類:香港演藝學院舊生
類:香港浸會大學舊生
吳浣儀

**吳浣儀**（，），原名**吳婉儀**，係香港女演員，1974年加入無綫電視，1977年轉投佳藝電視，1986年重返無綫電視。1991年轉投亞洲電視，2012年轉投香港電視網絡，2015年約滿，之後喺2017年接拍ViuTV劇集《賤民20》，亦都拍過香港電台電視部嘅劇集。

## 演出

### 電視劇（[[ViuTV]]）
*2017年：《賤民20》 飾演 Z嘅阿媽
*2018年：《身後事務所》 飾演 茹惠慈
*2019年：《婚內情》 飾演 解籤師傅（第5、11集）
*2019年：《娛樂風雲》 飾演 莊梅岩（第19-20集）
*2020年：《二月廿九》 飾演 李姐
*2022年：《百萬同居計劃》 飾演 仙姐
*2024年：《出租大叔》 飾演 飄飄婆婆
*2025年：《老是常出現》 飾演 貓嬸

### 網絡電視劇
*2017年：《反黑》 飾演 巧兒母
*2018年：《蝕日風暴》 飾演 傻姑
*2018年：《東方華爾街》 飾演 勤姐
*2018年：《向西聞記》 飾演 May姐

### 電影
*2017年：《鬼網》 飾演 趙子瑤阿媽
*2021年：《熱唱吧》飾演 劉玉芳阿媽

## 註釋

## 參考

## 出面網頁

類:香港甘草女演員

類:前亞洲電視女藝員
類:前香港電視網絡女藝員
浣儀
類:香港電影女演員
阮民安

**阮民安**（**Tommy Yuen Man On**，）係香港男歌手，前組合E-kids成員，E-kids解散後一度淡出娛樂圈，直到2016年E-kids重組先至正式復出。2017年佢開始亮相viuTV，拍過遊戲節目《超低能特攻隊》同劇集《賤民20》等等。

2017年，阮民安突然同有「原宿女神」之稱嘅模特兒張倚雯奉子成婚，同年生咗個仔。2019年，佢老婆生咗第二個仔。2019年底，佢突然喺社交網絡爆老婆俾一個紅遍全亞洲，形象極好嘅天王巨星約上酒店房。

2019年8月，喺香港修例風波期間，佢畀電視台影到參加旺角再遊行，佢直認不諱，畫面入面嘅銀毛男係佢本人，從此就成為泛民主派支持者。

## 參考

## 出面網頁

類:香港監犯
類:香港男歌手
民安
類:香港泛民主派人士
張敬仁

**張敬仁**（Kendy Cheung，）係香港女演員。佢係2013年全美華埠小姐第三公主，同年參選香港小姐入圍決賽，落選後決定唔入無綫電視。佢有拍過電影，亦拍過ViuTV劇集《賤民20》、《詭探前傳》、《反起跑線聯盟》等等。

## 演出作品

### 電視劇（ViuTV）
*2016年：《三一如三》 飾 陳韻怡（第10集）
*2017年：《賤民20》 飾 Leslie
*2019年：《詭探前傳》 飾 方彤
*2020年：《熟女強人》飾 女病人 （第1集）
*2022年：《反起跑線聯盟》飾 Miss Cheung
*2022年：《冥冥之中》 飾 家希
*2023年：《法與情》 飾 趙婉燕
*2024年：《反起跑線聯盟2》飾 Miss Cheung

### 電視劇（HOY TV）
*2025年：《我愛九龍城》 飾 社工

### 網絡劇
*2019年：《PTU機動部隊》飾 琦琦
*2019年：《性敢中環》飾 李薇薇

### 電視節目（ViuTV）
*2022年：《有酒今晚吹》第98集嘉賓
*2022年：《拆你個夢》第1集嘉賓
*2022年：《今餐有料到》第326集嘉賓
*2024年：《公司冇逼我跑馬拉松》第12集嘉賓
*2025年：《我想身體健康》第99集嘉賓

### 電視節目（[[香港開電視]]）
*2020年：《甜到入心》主持

### 電影
* 2016年：《暗色天堂》
* 2017年：《我們的6E班》
* 2019年：《Go Back To China》 飾 Lulu
* 2020年：《家有囍事2020》 飾 女侍應
* 2021年：《G風暴》 飾 炸彈少女
* 2022年：《焚身》
* 2023年：《夜校》

## 出面網頁
*
*

類:香港女演員

敬仁
林兆霞

**林兆霞**（June Lam），係香港女演員，初頭主要拍舞臺劇，亦拍過唔少電影，2012年憑演出電影《春嬌與志明》嘅Brenda而開始出名。佢喺2017年viuTV劇集《賤民20》亦有客串演出。

## 演出

### 電視劇（[[ViuTV]]）
*2017年：《賤民20》 飾 師太
*2018年：《VR驅魔人》 飾 Branda（第2集）
*2022年：《百萬同居計劃》 飾 陸師傅
*2024年：《出租大叔》 飾 阿珍

### 電視節目（ViuTV）
*2022年：《打開你雪櫃》第7集嘉賓

### 電影
*2019年：恭喜八婆 飾 林兆霞（June）

類:香港女演員
兆霞
鄭州市第31中學

，簡稱**鄭州三十一中**，係鄭州市教育局直屬嘅一間完全中學，鄭州市示範性高中，喺鄭州市金水區群英路15號。

## 史
鄭州市第三十一中學喺1965年開始。2011年同鄭州市第103中學合併，兩校繼續保留原有校名，對外宣傳時就用「**鄭州市第31·103中學**」做校名。合併後嘅三十一中校區為高中部，而103中校區就係初中部。

## 文化
2008年設立校園文化藝術節到依家，喺每年嘅4月尾舉行。

## 參考

## 出面網頁
* 

類:鄭州
類:中國中學
流溪河

**流溪河**（）係中國廣東嘅河，亦係珠江水系嘅支流，成條喺廣州境內。全長156km，流域面積2300km²。呢條河喺廣州地區有「母親河」嘅稱呼。喺從化良口鎮部份細村仔又嗌佢做**英豪水**。

## 概況

}

|}
呢條河有三個源頭，雖然都喺從化，分別喺良口鎮同呂田鎮入面。其中源頭位有7個咁多：
*呂田河：溪頭村、山塘肚、新聯村、樟木頭村、桂峯山
*牛欄河：走馬夫、牛角窿
但真正條主流喺溪頭村入面，再搵深啲，源頭位置喺廣州最東邊嘅桂峯山。源頭位開始流出之後各分別向南同西嘅方向流，主源頭先流到獅象村、蓮蔴兩村匯合，再喺白米石南麓匯合後繼續向西流；北源頭先流到287鄉道嘅K38+030路段個路口向南入去約2km地方（東明村入面）匯合後繼續向南流。兩條源頭溪流喺溫塘肚匯合而流入流溪河水庫，再喺流溪河國家森林公園西邊（流溪河水庫西南邊）開始流出，半佬同汾田水匯合。流到黃龍路口之後跟住105國道行，先後經過良口墟、黃龍湖森林公園、碧水灣，去到衛東村近大廣同從莞深兩高速交界東北角附近後兜過從化温泉，到温泉鎮近龍泉路口（105國道嘅K2484+260標記位）後雖然跟住105國道條路線近似樣行，但流向逐漸向西偏離105國道方向行。跟住流入從化城郊同市區地方，經過從化區中心地帶繼續向西南行，先喺上邊經過，再去到從化文峯塔附近，同龍潭河、小海河匯合後繼續向西南先喺行，跟住經過赤草北、神崗、東方夏灣拿、紫泉近北回歸綫嗰邊過太平場西邊近太平西路轉西南偏西方向，先後經過湴湖、鐘落潭長沙㘵、竹料寮采村，到米崗村後重新轉返西南行，跟住流入人和、先經過北二環同機場兩條高速嘅橋底再入蚌湖村，跟住流入江村，之後喺白雲區石井就快去到廣清高速橋底之前路段轉向西行，最後喺鴉崗西北角同白坭河匯合。

## 特色
喺流溪河上游同上中游一帶，由於風景比較靚同水流比較清嘅緣故，亦帶旺咗從化一帶嘅旅遊業。例如開發咗流溪河國家森林公園、碧水灣温泉度假村、從化温泉、良口墟楊梅節、黃龍湖森林公園、歡樂佤谷、黃龍帶水庫、世外桃源水上樂園、流溪香雪、溪頭村，亦帶旺咗東方夏灣拿、珠江國際城、逸泉山莊、廣東動漫城同從化市區啲樓盤同經濟業。喺白雲區亦帶旺咗鐘落潭同竹料當地文化。另外，體育產業亦帶動咗廣東激流賽場同廣州馬術場嘅發展。

## 相

## 註同攷

;註

;攷

類:廣州嘅河
類:廣州市白雲區
類:花都區
類:從化
類:珠江
廣州地鐵博物館

係中國廣東廣州嘅博物館，2016年12月20號開館，位置喺海珠區新港東路1228號（萬勝圍地鐵站同有軌電車站西南邊冇幾遠嘅位）。

佢既係廣州市人民政府屬下喺2015～2016年社會民生基礎設施建設項目之一，又係廣州地鐵屬下嘅博物館，亦係華南地區第一間地鐵博物館。入面主要介紹地鐵站啲原理同由來。

## 結構
*佔地面積：約4400m²
*展覽面積：約3600m²
*展覽樓層數：4

## 樓層分佈
*0樓：廣州嘅地質狀況同起地鐵嘅過程
*1樓：軌道交通行業同廣州地鐵發展歷程
*2樓：地鐵營運安全體驗區
*3樓：廣州地鐵企業形象展覽廳

## 門票同開放時間
;門票
呢間博物館雖然遊覽全程免費（包括屬下遊樂場同康樂設施），但入面部分商鋪擺攤賣啲貨品係要錢嘅。入場時有兩個辦法：
#有互聯網環境：必須要通過微信嘅廣州地鐵博物館官方公眾號嘅線上預約，入場時必須要畀保安仔睇有冇預定成功嘅二維碼同用手機掃閘機嘅二維碼先至有得畀入。雖然唔受入閘票限制，但一人同日最多凈畀預約6張，而且限一票一人出入。
#冇互聯網環境：必須要去門口個客務中心簽名預約攞入閘票，入場時必須將門飛畀驗票員嘟閘機入去就得。但入閘票買嗮嘅話，門口有公告會嗌你第日再嚟過。
;開放時間
*禮拜二到五：10:00～16:00（UTC+8）
*禮拜六、日：09:00～17:00（UTC+8）
*每日收檔前一個鐘內或場內預約名額滿嗮嘅話，都唔賣門飛入場（入場時除在線預約成功者之外）。
*每個禮拜一或遇到惡劣天氣現象、場館附近或周邊爆發大型示威或恐怖襲擊等惡性治安事件時，博物館都會閉館。

## 攷

類:廣州博物館
類:海珠區
類:廣州地鐵
無綫網絡電視

**無綫網絡電視**（英文：**TVB Network Vision**）係香港無綫電視旗下已經無再搞嘅收費電視同衛星電視業務。呢個業務喺1998年開始，初頭叫**銀河衛星廣播**（又叫**銀河衛視**，英文：**exTV**），2005年改名做**新電視**（英文：**SuperSun**），2006年改名做**無綫收費電視**（英文：**TVB Pay Vision**），2013年改用而家個名。2017年1月，無綫電視宣佈提早交還收費電視牌，同年6月正式停播。事實上所有收費頻道早喺一年前已經喺OTT平臺myTV SUPER（由myTV同GOTV擴展）播放。2017年5月，無綫網絡電視有限公司改名為大台網有限公司，業務轉為經營網上直播社交平臺Big Big Channel。
自動售檢票系統

（），簡稱**AFC系統**，係集成計算機技術、信息收集同處理技術、機械製造行業喺埋一齊嘅自動化賣票同驗票系統，有好犀利嘅智能化功能。

入面主要係個覆蓋全路線網嘅全自動計程計時收費系統，用嘅係非接觸式IC卡等做車飛媒介，入面冚唪唥設備有齊點處理非接觸式IC卡車飛嘅能力。佢嘅處理能力同儲存容量都夠嗮路線網個遠期設計客流需求同喺地鐵各路線間（換乘站）嘅收費區轉車需求，重同其他巴士系統實現「一卡通」。

## 設備
*自動賣票機（TVM）
*閘機（AGM）
*半自動賣票機（BOM）
*自動驗票機（TCM）
*手提驗票機（PCA）
*車站計算機（SC）

## 攷
* 自动售检票系统
* 自动售检票系统

類:鐵路站
類:票劵
類:機械
類:商業
類:門種
鳳城

**鳳城**可以係：
;地名
* 順德大良，別稱鳳城
* 潮州，別稱鳳城
* 清遠，古稱鳳城
* 鳳城市，遼寧嘅一個市，由丹東市代管

;酒樓
* 鳳城酒家，香港連鎖酒樓集團
漱珠涌

**漱珠涌**，亦叫**下水道**、**南溪**，係廣州河南嘅一條涌，有1072米咁長。珠江水自漱珠市入，由北向南，過龍珠橋之後行西南向，一路流到鶴洲，同馬涌匯合。涌同兩岸合稱**溪峽**，有上高有漱珠橋、環珠橋等。1966年，漱珠涌改成一條渠箱。

漱珠涌得名於涌自身同涌口嘅鼇洲島構成嘅「卧龍吐珠」之景。清朝嗰時，漱珠涌嘅北段，富商宅邸、客棧、酒樓林立，被譽爲「廣州秦淮」。

## 攷
馬涌

**馬涌**，亦叫**官涌**、**臭涌**，係廣州河南嘅一條涌。珠江水自雞鴨滘入，由西向東，同小港涌匯合。
安德利·德拉切夫

（，；）係俄羅斯嘅舉重員，阿穆爾州海蘭泡人。曾經喺2010同2011年先後攞過歐洲舉重錦標賽亞軍同世界舉重錦標賽亞軍，2014年亦代表俄羅斯舉重隊攞過世界舉重錦標賽冠軍。

2017年8月20號，佢喺哈巴羅夫斯克邊疆區伯力嘅一間咖啡館附近同MMA格鬥選手——阿納爾·茲拉諾夫打交，俾對方一拳打死咗，終年32歲，阿納爾·茲拉諾夫當場俾差人拉咗。呢單打交案性質惡劣震驚俄羅斯體壇，隨後阿納爾·茲拉諾夫俾法院依法判處終身監禁，俄羅斯聯邦體育部亦按條例判阿納爾·茲拉諾夫終身禁賽。

## 攷
* Очевидец убийства чемпиона мира по пауэрлифтингу Драчева: "Андрей сказал не вмешиваться" СПОРТ-ЭКСПРЕСС (2017-08-21)
* Андрей Драчев предлагал перенести конфликт на ринг — коллеги спортсмена DVHAB.RU (2017-08-21)
* МВД объявило награду за информацию о местонахождении убийцы Андрея Драчева LENTA.RU (2017-08-23)

類:俄羅斯運動員
類:舉重運動員
王國林

**王國林**（；；）係中國大陸嘅生意人，上海人，喺2000～2006年間做過中國足協屬下球會——上海中遠嘅老細，期間亦帶過上海中遠從甲B（今日嘅中甲）升上甲A（今日嘅中超），但喺2003年因爆出足壇醜聞而退出。

佢喺2016年重出江湖，重新成立間新嘅上海足球會喺業餘聯賽從零開始。2017年8月29號晚黑，佢喺普陀區同埋啲同事一齊踢波時突然戾低，被送到普陀區中心醫院，最後證實不治，終年59歲。

## 註

## 攷
* 悲剧！前甲A上海中远俱乐部总经理王国林踢球猝死 澎湃新闻 （2017-08-29）
* 前甲A上海中远俱乐部总经理王国林“长眠”足球场 CCTV.com （2017-08-30）

國林
類:上海人

類:猝死者
柯式印刷

**柯式印刷**（**offset printing**）係一種平板印刷技術，指唔直接印落最終嘅印刷品度，而係首先將油墨印咗落另一種材料度，然後再用嗰件印刷材料將啲油墨轉移（offset）落最終嘅印刷品度。

工業上嘅柯式印刷係先將油墨印上橡皮，再將橡皮印上印刷品度。比起用字粒印，呢種印法會印得比較清楚；亦可印落紙之外嘅其他印刷材料。

## 攷
陳積志

**陳積志**（；），係前香港政府公務員、民政事務局末代副局長同署任局長，2017年8月23號上任，到2022年6月30號卸任（2022年1月24號期間由新任署理民政局長到離開政府後為止），老婆係息影藝人黃造時。佢喺2024年4月開始做申訴專員公署嘅申訴專員。

## 民政事務局內部分工作
佢就係民政事務局工作期間，以有份處理就假新聞法立法嘅問題，但係到咗李家超上任特首之後，佢嘅職位就由梁宏正繼承。

### 加入政府
陳先生1983年畢業於香港大學社會科學系學士，佢係同年4月1號加入香港政府部門工作，陳積志同埋翌年開始做香港政府政務職系，喺佢2011年晉升首長級乙級政務官。佢曾經唔少多個部門工作，（如政府決策局同部門主管工作者、前文康市政科、警察總部、前民意匯集處、前政務總署、香港駐三藩市經濟貿易辦事處、前公務員事務科、前保安科、大學教育資助委員會、前工務局、前環境運輸及工務局等。）到2017年8月23號，委任做民政事務局副局長，並加入林鄭月娥嘅問責官員，直到2022年1月24號，離開政府前嘅最後工作，陳積志出任做署理民政局長，接替現任局長嘅徐英偉提出請辭，係喺同年6月30日離任同任期屆滿結束後長達39年嘅工作生涯。

## 參考


## 出面網頁

類:香港大學舊生
蕭嘉怡

**蕭嘉怡**（；）係香港政府前政務司司長政治助理，亦係民建聯黨員，做過中西區區議會東華選區議員，2022年7月25號，因應施俊輝升任教育局副局長，佢得以繼承教育局局長政治助理一職。
施俊輝

**施俊輝**（；），係香港政府教育局副局長，亦係新民黨前黨員。佢2012年到2022年擔任教育局政治助理（之後由蕭嘉怡繼承），2022年7月25號升任副局長。

## 出面網頁
* 
*
危秋潔

**危秋潔**（；，；）係中國大陸嘅女先生，福建南平邵武市人。喺四川師範大學畢業之後曾經喺邵武嘅一間小學做過語文課嘅先生。2017年7月24號俾日本媒體報道佢失蹤，俾中國大陸同日本社會關注。

## 失聯
危秋潔喺2017年7月18號一個人去日本玩一個禮拜先至返。期間先搭飛機去到北海道函館，2日後去到札幌玩，入住OCHO旅館（），第三日天光無耐又搭JR去到嘅一間麵包檔買包。期間亦喺微信轉發過車士打·班寧頓死咗同埋孫燕姿生日嘅消息，同月23號喺釧路出現之後一直冇嗮聲氣，令網友一度懷疑佢失聯。事發後好快俾中國大陸同日本嘅媒體同社會關注，中華人民共和國駐札幌總領事館亦關注咗呢單嘢。札幌當地差人收到喺OCHO旅館嘅波士第一時間報警話有中國大陸旅客失聯之後開始發佈通知，喺成個北海道地區猛咁搵危秋潔。期間重喺危秋潔嘅行李箱發現咗佢份遺書，入面寫咗「星星」同埋「遙遠」兩關鍵詞。

## 後續
2017年8月27號，日本差人打撈咗條女性鹹魚，第二日證實係危秋潔本人。後嚟根據GPS定位定出佢嘅行程，好有可能喺北海道釧路嘅桂戀漁港（）附近扠錯腳跌落太平洋浸死咗。

## 攷

秋潔
類:福建人
類:中國先生
聖月

**聖月**（阿拉伯文：**محرم**）係回曆嘅第一個月，係新一年嘅開始，呢個月唔畀回教徒去打交。
旅月

**旅月**（阿拉伯文：**صفر**）係回曆嘅第二個月。呢個月畀回教徒認為係行衰運嘅月。
第一春月

**第一春月**（阿拉伯文：**ربيع الأول**）係回曆嘅第三個月。呢個月係回教先知模罕默德嘅生辰月份。
第二春月

**第二春月**（阿拉伯文：**ربيع الثاني**）係回曆嘅第四個月，係第一春月後面嘅第二個春月。
第一乾月

**第一乾月**（阿拉伯文：**جمادى الأولى**）係回曆嘅第五個月，係指第一個又乾又熱嘅月。
問候月

**問候月**（阿拉伯文：**رجب**）係回曆嘅第七個月。呢個月係回教先知模罕默德攞到真主恩典嘅月份，係繼聖月後第二個畀回教徒認為係神聖嘅月份。
分配月

**分配月**（阿拉伯文：**شعبان**）係回曆嘅第八個月，個名源自古時阿剌伯人需要分配去唔同地方搵水源。
獵月

**獵月**（阿拉伯文：**شوّال‎‎**）係回曆嘅第十個月。呢個月第1日就係回教徒搞開齋節嘅大日子。
休息月

**休息月**（阿拉伯文：**ذو القعدة)**）係回曆嘅第十一（尾二）個月。呢個月回教徒逐漸停咗啲商業活動，準備下個月去朝聖。
朝聖月

**朝聖月**（阿拉伯文：**ذو الحجة**）係回曆嘅第十二（最尾）個月，係回教徒去麥加朝聖嘅月份。
萬勝廣場

**萬勝廣場**（；）係中國廣東廣州嘅高樓大廈，喺海珠區新港東路1220～1238號（萬勝圍近楊青村嗰邊）。佢係廣州市人民政府同廣州地鐵集團屬下嘅大型建築，廣州地鐵總部亦喺呢間嘢入面。

## 負責方
呢間大廈係由廣州珠江工程建設監理團隊負責開發，廣州地鐵地產負責起呢棟大廈，內部裝修係由美科裝飾負責設計。

## 逳手同落成時間
呢間大樓喺2012年6月28號開始逳手，2016年3月14號封頂，2017年1月2號開業。

## 性質
*高度：172m
*樓層數：
*:主樓：44（地上41，地下3）
*:裙樓：15（地上12，地下3）
*佔地面積：8305.68m²
*建築面積：224795.99m²
*結構：鋼筋結構

## 註

類:廣州摩天大廈
類:廣州嘅廣場
類:廣州嘅商場
類:海珠區
穆罕默德·阿斯哈波夫

（；）係俄籍哈薩克裔嘅政治人，前蘇聯哈薩克蘇維埃社會主義共和國卡拉甘達（今日屬哈薩克斯坦卡拉甘達政區）人。曾經做過車臣地區嘅農工綜合委員會嘅領導班主一職，亦喺2016年秋參選過俄羅斯國會議員，重同拉馬贊·卡德羅夫爭車臣共和國總統職位。

2017年8月25號朝早（UTC+3），佢喺車臣地區揸車返工時俾車臣武裝分子開槍射爆天靈蓋兼車禍死咗，終年61歲。事發後，車臣當地差人第一時間開始介入調查重拉咗參與呢單惡性治安事件班友。後嚟調查得知，呢單槍擊事件車臣當地嘅激進主義組織發動襲擊所為，同恐怖襲擊無關。

## 攷
* Расстрел автомобиля чеченского депутата попал на видео Комсомольская Правда (2017-08-28)
* Chechen MP is shot dead as he drove to work in attack which was caught in dashcam footage DailyMail (2017-08-29)

類:俄羅斯政治人
類:歸化俄羅斯公民
類:被殺者
類:交通意外死者
安達邨

**安達邨**（；）係香港嘅一條公共屋邨，喺九龍牛頭角安達臣道，2016年入伙。呢條邨係由房屋署總建築師（3）所設計嘅，一共有11座高28至45層嘅樓，總共有9,356個單位，最多可以畀23,387人住。邨入面有兩條行人天橋分別駁住寶達邨同埋秀茂坪邨。
張錫鵬

**張錫鵬**（）係漢寶集團其中一位創辦人兼永遠名譽主席，亦係頂好海鮮酒家名譽主席。佢喺酒樓同飲食業有超過40年經驗，首創將貴價龍蝦平民化，外號「龍蝦大王」。

張錫鵬以賣茶葉起家，後尾喺1960年代開創20個品牌嘅酒樓，一共經營過40間酒樓，請咗超過一萬名員工。 1986年同朋友合股喺土瓜灣開設首間漢寶酒樓，推出88緡一斤龍蝦做招徠，闖出名堂，掀起一股平價海鮮熱潮。

張錫鵬有兩個仔三個女，其中孻仔張本立幫手打理酒樓業務。

2005年3月24號，張錫鵬辭任漢寶集團榮譽主席同埋非執行董事等職位。同年8月16號因癌症病死，享年73歲，9月1號喺世界殯儀館舉行喪禮，跟住嗰日出殯，遺體運去沙田富山火葬場火化。

漢寶酒樓高峰期有18間分店，曾經係全香港最大嘅酒樓集團。因為分店多，鋪頭大，係唔少地區嘅地標，所以好多時紅色小巴都會以「漢寶」愛嚟做站名。漢寶集團分別喺1994年同埋2001年籌備上市但係失敗，最終喺2002年2月1號上市。2007年1月3號改名為（）。

## 攷
* 

類:癌死者
錫鵬
張本立

**張本立**（，，）係香港飲食業生意人，亦經營食品原材料供應分銷商同埋時裝設計師。就讀香港培正小學同埋新法書院，讀完初中階段去英國升學，大學修讀時裝設計，返港後喺多間本地品牌任職時裝設計師。

張本立係香港漢寶集團其中一位創辦人張錫鵬嘅孻仔。1996年，張本立接手家族酒樓生意而成為尖沙咀頂好海鮮酒家事頭。

張本立亦係香港無綫電視男藝人，主持飲食節目同埋演出電視劇。

## 出面網頁
* 
* 
* 

類:無綫電視男藝員
類:時尚設計師
類:新法書院舊生
本立
廣州中學

**廣州中學**（；）係中國廣東廣州嘅高中三年全日制中學，2017年8月25號成立，位置喺天河區漁沙坦華美路62號（漁東新邨斜對面，沙東公寓正對面）。

佢亦係廣州唯一用城市做名嘅中等教育機構。

## 校服色
呢間學校嘅校服色方面，2017年9月1號開學時，同47中嗰啲一模一樣。從2018年9月3號開始，凡係入學新生都改嗮着帶木棉花圖案嘅紅白色校服。

## 史
* 2016年10月19號，天河區教育局為咗解決廣州地區點解冇用城市做名嘅中學問題，加上要新起幾間優質嘅教育機構而定咗以城市做名嘅中學。
* 2017年3月5號，學校第一批學生正式開始招生。
* 2017年3月12號，天河區教育部門正式確定將47中高中部併入廣州中學，保留初中部，重確定喺同年9月1號正式開學。
* 2017年5月2號，天河區人民政府正式徵集廣州中學嘅正門樣設計方案。
* 2017年5月21號，天河區人民政府正式宣佈中國教育專家吳穎民為廣州中學嘅第一任校長。
* 2017年8月25號，學校正式揭牌兼接收第一批嚟啲學生搞開辦慶典。
* 2017年9月1號，學校正式開學。

## 攷

類:天河區
馬窩

**馬窩**（英文**Ma Wo**），香港一地，亦係村名。喺大埔西南山地，靠近泮涌同桃源洞。吐露港公路𠝹開**馬窩村**東西。西高東低。

東便有幾個私人屋苑，亦有佛寺幾間，北靠禁山，雅名錦山。東南有馬窩山，高約六十四米，有桃源洞村。山南隔吐露港公路有碗窰，山西隔達運路有運頭塘邨同德雅苑。馬窩路一頭駁達運路，通去大埔墟火車站，另一頭駁泮涌路，通去泮涌。

西便山村為主，只能行山往來。馬窩高處有馬路，駁通石蓮路，可去蓮坳、石屋仔、半春園、石鼓壟、錦石新村、錦山村同大埔墟。馬路亦係衞奕信徑第八段一部份，馬路盡頭為集水設施，有山徑來往碗窰，亦係衞奕信徑中一段。

## 屋苑
馬窩屋苑，並非高樓大廈，只有幾層高。新峰花園，有一期二期。其餘有御峰豪園、御峰苑、承峰。

## 寺廟
馬窩有定慧寺、忠和精舍、錦華精舍。
衞奕信徑

**衛奕信徑**（Wilson Trail），香港行山徑一條，分十段，香港島到新界北部。與麥理浩徑齊名。麥理浩徑，自東而西，而衛奕信徑，自南而北。佢哋經過唔少香港熱門行山路綫。個名係紀念港督衛奕信。

## 路段

難度：✽ - 易行；✽ ✽ - 難行；✽ ✽ ✽ - 極嘥力又難行

## 註
蒲立本

**蒲立本**（，，）係加拿大漢學家、語言學者、史學家。佢出名在於佢喺漢語史（主攻音韻史）同中國史研究攞到嘅巨大成就。

## 生平
蒲立本喺卡加利出世，1942年喺亞伯達大學畢業。二戰時佢爲英國解讀密碼，喺呢陣時學識咗日文。

戰後返咗加拿大，喺1946年得到中國政府嘅獎金，再次去英國，喺倫敦大學亞非學院學中國史同語言。從1948年起佢喺亞非學院擔任講師教人，喺1951年攞到倫敦大學博士學位（西門華德指導）。1953年就任爲劍橋大學嘅中文教授。

1966年返加拿大，就職爲卑詩大學亞洲系嘅教授，1980年選爲加拿大皇家學會嘅院士。1987年退休，之後佢嘅研究、著作活動繼續旺盛。

## 業績
佢嘅博士論文係1955年嘅《安祿山之亂嘅背景》（The Background of the Rebellion of An Lu-Shan），蒲立本開始作爲唐代史嘅研究者而知名。作爲歷史學者，佢做咗好多關於匈奴、突厥等北方民族嘅研究、以及西域研究。

從1960年代開始佢嘅研究中心轉移到中文音韻史。1962年根據漢字借音重建上古音體系，發咗篇長文《上古漢語嘅輔音系統》。蒲立本喺再構音韻時使用咗高本漢無用到嘅漢字來做音譯，利用咗李賀、寒山嘅詩嘅押韻。

蒲立本再構上古音時，佢認可咗高本漢擬構嘅多數音節頭複輔音，同時佢擬構去聲嘅音尾係-s，並且用實例印證咗安德烈-佐治·奧德希古（André-Georges Haudricourt）嘅講法。

蒲立本主張明確區分中世等韻圖表示嘅音韻體系同《切韻》嘅體系。佢叫等韻圖表示嘅體系做「晚期中古漢語」（Late middle Chinese, LMC），叫《切韻》嘅體系做「早期中古漢語」（Early middle Chinese, EMC）。LMC嘅體系喺1970年代開始發表。1984年嘅著書《Middle Chinese》（中古漢語）大幅改訂LMC體系，同時發表EMC體系。
*

另外佢用拼音作咗EMC、LMC、早期官話音檢索嘅辭典。
*

蒲立本認爲干支係古代漢語嘅表音文字，認爲嗰啲係上古音22個（10+12）音頭輔音。

佢發表嘅論文唔單只講音韻，亦有講文法。呢啲喺佢晚年嘅著書中發表。
*
*:中譯：

## 影響、評價
蒲立本喺推定中文音韻方面提出好多新嘅諗法。李方桂同白一平雖然喺佢哋嘅音值推定同蒲立本唔同，但亦部分收取蒲立本嘅諗法。

不過蒲立本學說根據弱嘅嘢亦好多，特別喺日本對佢嘅否定評價比較多，例如河野六郎對佢1962年論文嘅評說。

## 參攷文獻
*
*

## 攷

## 出面網頁
*
*

類:漢學者
類:語言學家
類:史學家
類:加拿大人
打死不離3父女

《**打死不離3父女**》（**Dangal**）係2017年一部印度波里活電影，改編自一位印度摔跤運動員嘅事跡。雖然套戲個名似《作死不離3兄弟》，但除咗一樣係印度出品之外，就無其他關係。呢套戲係全球最賣座嘅印度電影，打破咗2014年《來自星星的PK》嘅紀錄。

## 故事簡介
前印度摔跤運動員瑪哈維，一直希望培育下一代成為金牌選手，為國爭光，可惜生唔到仔，連續生咗四個女，令佢幾乎放棄夢想。佢喺好偶然之間發現兩個女吉塔同芭碧塔竟然擁有摔跤天份，打交比男仔重兇狠。於是決定要訓練佢哋成為No.1摔跤選手！過程中，3父女要打低嘅唔只係比賽對手，重有男尊女卑嘅社會觀念、各種攻擊性嘅輿論同歧視。
來自星星的PK

《**來自星星的PK**》（**PK**，意思係「醉酒鬼」）係2014年一部印度波里活電影，講有個外星人去到地球嘅印度接觸到唔同宗教嘅經歷。電影譯名主要係借嗰陣時興嘅韓劇《來自星星的你》，但兩個作品完全無關係。呢套戲曾經係全球最賣座嘅印度電影，打破咗2013年《作死不離3兄弟》嘅紀錄，但2017年就畀《打死不離3父女》打破咗紀錄。
廣州大華中英文學校

係中國廣東廣州一有初中三年同小學六年嘅九年義務教育全日制私立學校，2002年開辦，位置喺天河區漁沙坦漁東路9號。其中佢嘅中學部喺學校南邊，小學部喺學校北邊。

佢亦係廣州地區專門招收外來工子弟啲學校。不過俾好多漁沙坦當地村民同街坊成日話佢做「爛仔學校」同「黑社會學校」。

## 事件
### 考生俾女先生打
2010年5月4號晏晝，喺五年三班發生咗單校園暴力案，有位花名嗌「小亮」嘅黃氏學生（浙江籍）喺期中考試凈考咗31分（滿分100分制）而俾位女先生當住全班學生面前用鐵棍猛咁扑，令課堂出現一片混亂。事發後，「小亮」嘅家屬第一時間報警重將「小亮」送到附近嘅龍洞人民醫院入院重俾醫生診斷佢有輕微腦震蕩，警方亦介入調查呢單嘢。最後得知肇事女先生係最先出手打人，隨後亦俾校方炒魷處理。

### 冇交秋遊費被體罰
2012年11月14號中午，學校小學部二年級爆發咗單體罰醜聞。嗰時有位花名嗌「國權」嘅安徽籍學生因為冇交到秋遊嗰CNY￥100，連續俾李氏班主任點咗兩次名而罰200個踎低起身。雖然家屬同校方猛咁溝通，但重俾班主任喺嗰日晏晝放學時留堂繼續罰多200個踎低起身。嗰晚學生話第日唔再返學校上堂。單嘢俾媒體爆料後，肇事先生已經當場喺媒體向嗰位學生道歉處理。

## 攷

類:廣州嘅中學
類:廣州小學
類:天河區
法越戰爭

**法越戰爭**，又叫**第一次印度支那戰爭**，係越南獨立同盟會（越盟）為咗爭取越南獨立而喺法屬印度支那同法國人打嘅一場仗，由1945年9月打到1954年7月，最後越盟贏咗，法國撤出越南，越南亦分裂做北越同南越兩個政府。
奠邊府戰役

**奠邊府戰役**係法越戰爭嘅一場關鍵戰役，喺1954年3月13號到5月7號喺越南西北部嘅奠邊府打，最後越南獨立同盟會（越盟）打贏咗法國，法國投降同退出中南半島。
對馬海戰

**對馬海戰**，又叫**對馬海峽海戰**、**日本海海戰**，係日俄戰爭嘅一場關鍵戰役，喺1905年5月27號到28號喺日本海西部嘅對馬海峽打，最後大日本帝國打贏咗俄羅斯帝國，俄國艦隊幾乎全軍覆沒。

類:俄羅斯戰爭
定慧寺

**定慧寺**（），又叫**定慧禪寺**，係香港一佛寺，喺新界大埔，馬窩御𡶶豪園後面。一九二三年建寺，大埔各寺最早。

## 史
初名**蘭若園**，增秀和尚籌建。和尚俗姓黃，廣東開平人。廿二歲時，肇慶七星巖大覺寺剃度出家，之後北上求法，卅八歲到新界觀音山凌雲寺淨修。在港廣結善緣，識紳商名人。凌雲寺交通不便，善信擬另闢道場。凌雲寺住持妙參法師，其皈依弟子指引，大埔沿桃源洞一帶覓地建寺，最後馬窩山得現址，集資向政府買屋地萬呎，再獲批農地十餘萬呎。取靜寂之意，命名蘭若園，農地種菓樹，供養十方。

一九三四年，蘭若園屋宇邊，建大雄寶殿，供奉釋迦牟尼、藥師佛同阿彌陀佛，化成當地佛教要地。一九六三年，蘭若園註冊為非牟利團體，改名定慧寺，寺院改成**十方叢林**，公開做四眾弟子修行辦道之所。定慧寺陸續增建，有三亭，左**萬名鐘亭**，中**韋馱殿**，右**休憩亭**。之後再增建**普同塔**同**增公紀念堂**等。一九八八年忍慧法師圓寂，家族捐出遺産一百五十萬港圓，再得善信捐款，重修佛殿，一九九三年五月完工，七十周年紀念開光，耗資二百多萬圓。

## 醜聞
二〇一二年十月，報章揭發定慧寺住持釋智定，出家後同兩名內地和尚結婚，以幫兩人取得香港永久居民身分證，兼擅自挪用寺廟捐款。十月十一號，定慧寺董事翁靜晶，召開**定慧寺有限公司**會員大會，一致通過成立接管委員會，由立法會議員梁耀忠擔任召集人，同時邀請衍陽法師成為臨時住持。10月13號，翁靜晶召開記者會表示近六佰萬元嘅善款安全，將會交畀定慧寺新班子。定慧寺已聘請核數師核對定慧寺帳目，採取法律行動追討失款。

## 歷任住持
* 增秀和尚
* 茂蕊法師
* 樂果法師
* 瑞濤法師
* 忍慧法師（董事會主席）
* 初慧法師
* 智定法師 （現任住持）

## 攷
* 《大埔傳統與文物》，廖迪生、張兆和、黃永豪、蕭麗娟 主編，大埔區議會 出版，ISBN 978-988-17802-1-8

## 出面網站
* 定慧禪寺
* 定慧寺，福山堂
蓮坳

**蓮坳**（英文**Lin Au**），又寫**蓮澳**，香港一地，亦係村名，喺大埔西面山地，羣山環抱，大帽山東北支脈之中。地處社山之南，山徑向北，到社山村，可通林村。有石蓮路，向東越山，經石屋仔、半春園到石鼓壟，再通錦山路過錦石新村、錦山村到大埔墟。石蓮路有支路去馬窩山地，支路尾小徑通碗窰。

**蓮坳村**地處偏僻，無公共交通，人口漸少。若非坐私家車或的士，日常只得由太和火車站，石蓮路步行前往。石蓮路甚斜，單車來往亦不易。

蓮坳曾為野外定向場地，變密林而棄。

## 註
石蓮路 (香港)

**石蓮路**（英文**Shek Lin Road**），香港馬路一條。喺大埔西面山地。石即石鼓壟，蓮即蓮坳，故名意義，馬路由石鼓壟駁入蓮坳，中過石屋仔同半春園。蓮坳一端為掘頭路，只有蓮坳村內小路，石鼓壟一端駁錦山路入大埔墟，經錦石新村同錦山村。

石蓮路主有支路幾處，長一支通去馬窩後山，短一支叫半春園路，另有支路入大埔濾水廠。吐露港公路，天橋跨過石蓮路，石蓮路有車路駁入公路，不過封閉只作維修之用。

石蓮路同錦山路，原本合稱**錦山道**，後分成兩段。
半春園

**半春園**（；），全名**香海蓮社半春園**，香港一佛寺，位處新界大埔西面山地，石鼓壟後山。半春園佔地二百萬餘呎，大埔寺院最大，當中山潤流水，建作蓮池，水流終入石鼓壟。二十世紀三十年代初由黃筱煒興建，內裏**黃筱煒故居**，列入香港二級歷史建築，而**大雄寶殿**、**德煒堂**同**玻璃屋**皆列入香港三級歷史建築。

半春園亦化作灺名，旁有半春園路，駁通石蓮路，石蓮路一頭去石鼓壟入大埔墟，另一頭去蓮坳。半春園並無公共交通，若非坐私家車或的士，多數由太和火車站，經石蓮路上山。吐露港公路天橋，橫跨半春園一端。

## 名
半春園開山祖，黃筱煒居士，早年定期同兩名知己，往園半日遊，交流佛學及誦經膜拜，「半春」二字，內含「三人半日」之意。

## 史
二十世紀三十年代初，黃筱煒居士，立半春園。塊地原係家族所有。

黃筱煒又名黃德煒，在港經營永利威酒莊，主要生產五加皮酒及玫瑰露酒，行銷海外。黃潛心學佛，遠赴上海皈依印光法師門下。一九二八年蒲崗村組織**哆哆佛學社**。二十世紀三十年代，購入半春園現址。一九五三年，黃筱煒遷哆哆佛學社移入半春園，以作道場。增設園林山景，及多間殿堂，當中大雄寶殿，供奉西方大聖三佛，運自江蘇。殿前一對銅麒麟司閣，及部分亭臺樓閣，至今保持原貌。

一九六七年，黃筱煒遺孀黃羅少珍，交半春園畀香海蓮社接管，而香海蓮社一九三三年立，曾璧山、李公達、周佛慧等人發起。因此，半春園改名香海蓮社半春園，並且重修大雄寶殿香蓮花池，並先後增建地藏殿、觀音殿、藏經閣同思親堂等。


File:HK_PunChunYuen_ResidenceOfWongSiu-wai.JPG|黃筱煒故居
File:HK_PunChunYuen_GreatBuddhasHall.JPG|大雄寶殿
File:HK_PunChunYuen_TakWaiTong.JPG|德煒堂
File:HK_PunChunYuen_Glass House.JPG|玻璃屋



File:HK_PunChunYuen_OldGateway_ShekLinRoad.JPG|半春園舊牌坊
File:HK_PunChunYuen_OldEntrance.JPG|已封閉的舊入口


## 攷
* 《大埔傳統與文物》，廖迪生、張兆和、黃永豪、蕭麗娟 主編，大埔區議會 出版，ISBN 978-988-17802-1-8

## 出面網頁
* 香海蓮社半春園
大埔濾水廠

**大埔濾水廠**（**Tai Po Water Treatment Works**），香港濾水廠一處，位處大埔西面山地，南靠石屋仔，隱沒於羣山之中，西面為社山。濾水廠歸水務署管理，為**大埔濾水廠供水計劃**（Tai Po Water Scheme）一元。一九九八年動工，二〇〇三年建成。現仍在擴建之中，二〇一三年二月動工，預計二〇一八年五月完工，將會成為香港第二大濾水廠。

濾水廠過濾食水，現時供應大埔同九龍半島東面。廠與大埔頭四號原水抽水站相通，原水經濾水廠，再通過大水管一萬二千米，輸往九龍蝴蝶谷食水主配水庫。擴建後會供應埋九龍半島西面，以及香港島中西區。

大埔濾水廠無幾遠，有大埔頭濾水廠，兩者內有馬路相通。

廠濾水方法有三步，一溶氣浮選法澄清，二曝氣生物過濾法，三快速過濾。

## 攷

類:香港供水
社山

**社山**，香港一山，位於大埔西面山區，為大帽山東北一脈。北為林村谷地，有社山村，南有谷地蓮坳，東有大埔濾水廠。蓮坳有山徑通往社山村。

社山村一邊，有社山風水林，法定具特殊科學價值地點。

## 文
英文寫做**She Shan**。
社山風水林

**社山風水林**（英文**She Shan Fung Shui Woodland**），香港一風水林，位於大埔林村，社山村後面，即社山北面之山下。佔地五公頃七，一九七五年，香港政府劃為具特殊科學價值地點。

社山風水林，遍地原生樹種及珍貴植物，包括郎傘樹同巢蕨等。林內有樟樹一樖，直徑過三米、高過二十米，樹齡過百年。

## 攷
*

## 出面網頁
*社山-綠洲
姚琰欣

**姚琰欣**（**Bonnie Yiu**，）曾改名為**姚紫茵**，係香港女演員、模特兒同DJ，2012年開始客串演出電影同電視劇，2015年喺電影《有客到》飾演一個畀人姦屍嘅女仔而開始畀人留意，2016年出咗頭一本個人寫真集Bonnie First Fantasy。2017年佢再憑ViuTV劇集《賤民20》飾演嘅護士，有幕喺病床同主角搞嘢嘅大膽情節，再度引起關注。2021年曾報名《全民造星IV》但落選，及後於《亞洲小姐競選2021》進入次輪面試。

## 演出
### 電視劇集
;無綫電視
*2012年：《結·分@謊情式》
*2012年：《愛·回家》
*2016年：《末代御醫》
*2016年：《城寨英雄》
*2017年：《賭城群英會》 （戲份最後無播）
*2018年：《再創世紀》》（第3集）
*2023年：《愛·回家之開心速遞》 第1854集 穿州過省的姨姨
*2024年：《法證先鋒VI：倖存者的救贖》飾 Donna

;香港電視網絡
*2015年：《第二人生》
*2015年：《大眾情性》
*2015年：《末日+5》

;ViuTV
*2017年：《賤民20》 飾 護士（第5集）
*2019年：《娛樂風雲》 飾 Mini
*2020年：《好人好姐》 飾 私影女（第2集）

;香港電台
*2015年：《3》—超級偶像

### 網絡劇集
*2018年：《向西聞記》 飾 寵物傳心師課程學員

### 電視節目
;無綫電視
*2016年：《》

;ViuTV
*2016年：《對不起 標籤你》（第9集演出）
*2016年：《我說過要你快樂》（演出）

### 電影
*2013年：《2013我愛HK恭囍發財》
*2013年：《》
*2013年：《澀青298-03》
*2013年：《爆3俏嬌娃》
*2013年：《男人唔可以窮》
*2015年：《猛龍特囧》
*2015年：《港囧》
*2015年：《有客到》
*2016年：《哥基王子》
*2016年：《選老座》
*2016年：《此情此刻》
*2016年：《少女打擂台》
*2019年：《男神訓練營》
*2019年：《費曼的夏天》
*2021年：《假冒女團》飾 參賽者

### 寫真集
*2016年：《Bonnie First Fantasy》

## 參考

## 出面網頁
*
*
*姚紫茵 | 香港藝人網
莫澆彤

**莫澆彤**（，前名，），係香港女演員，2013年出道，喺電影《澀青298-03》飾演女主角阿彤。2017年佢再憑viuTV劇集《詭探》飾演嘅單元女主角何子晴，開始畀人留意，不過片尾一直將佢個名錯寫做**莫曉彤**。佢嘅興趣包括藝術、電腦繪圖。佢除咗係一位專業演員，同時係一位插畫師。

## 演出
### 電視劇（ViuTV）
*2017年：《詭探》 飾 何子晴
*2025年：《麻甩媽咪》 飾 關金娣（年輕）

### 電視劇（港台電視）
*2016年：《獅子山下2016》—海底飛塵

### 電影
*2013年：《澀青 298-03》 飾 阿彤
*2015年：《三人行》飾 腦科護士
*2015年：《紀念日》
*2017年：《原諒他77次》飾 Adam 學生 	
*2020年：《幻愛》飾  夢境婚禮賓客
*2021年：《遺愛》飾 便衣探員
*2023年：《飯氣攻心2》飾池中之龍公關公司職員

### 廣告
*《Satami內衣》

## 參考

## 出面網頁
*
石蓮路

**石蓮路**可以係：
* 石蓮路 (香港)：喺香港大埔。
* 石蓮路 (廣州)：喺廣東廣州番禺區。
* 石蓮路 (重慶)：喺重慶秀山縣。
* 石蓮路 (合肥)：喺安徽合肥蜀山區。
洛根航空

**洛根航空**（）係一間位於英國蘇格蘭嘅航空公司，總部設喺格拉斯哥。

## 參考


類:英國航空公司
類:蘇格蘭
三浦

**三浦**（**みうら**）係日本神奈川縣一市，人口約莫4萬。

## 相

File:Jogashima ohashi bridge.jpg|城ヶ島大橋
File:Jogashima Lighthouse ac (1).jpg|城ヶ島燈塔
File:Tsurugizaki_Lighthouses_03.jpg|剱埼燈塔
File:Umanosedoumon.JPG|城ヶ島
File:Miura Kaigan 01.jpg|三浦海皮
File:Misaki 01.jpg|三崎嘅城市景觀


## 名人

## 註

## 攷

## 睇埋

## 出面網頁

* 
* 
* 
* 維客旅行上嘅三浦
久喜

**久喜**係日本埼玉縣一市，人口約莫15萬。全市分做四區，分別係久喜地區、虹膜區、栗橋地區同鷲宮地區。

## 參考
*久喜市官方網站
匝瑳

**匝瑳**係日本千葉縣一市，人口約莫4萬。2006年1月23日設立，由八日市場市同合併誕生。

舊八日市場市地區以苗木聞名，匝瑳市嘅苗木栽種面積位居日本第一。

## 參考資料
石蓮路 (廣州)

**石蓮路**（）係中國廣東廣州一條南北走向嘅步行街，喺番禺石碁鎮，南邊從岐山路近石蓮街口開始，一直向北去到蓮塘路近加富花園八街口。

## 概要
全長197m，闊32米，全程步行街，唔畀行機動車。

## 經過嘅道路
條路順序從南到北排，**加粗**嘅字係主幹道：
* 岐山路、石蓮街
* 蓮塘路、加富花園八街
葉維平

**葉維平**（；）係中國大陸嘅政治人，廣西賀縣（今日係賀州八步區賀街鎮）人。1945年考到廣東廣州嘅中山大學法學系之後開始加入中共地下黨，期間先後喺廣州同香港做過地下學聯同地下黨嘅通水人員。大學畢業之後去咗粵湘贛三省交界做過東江教導營任政治服務員。國共內戰結束後亦先後做過廣州市經濟研究所長同黨組書記、廣州市第九屆人大教科文衛副主任同財經委主任，退休之後亦成為廣州市社會科學院離休幹部。

2017年8月30號15:43（UTC+8），佢喺廣州因為患病死咗，終年91歲。

## 攷

維平
類:廣西人
類:中國共產黨員
土佐清水

**土佐清水**（平假名とさしみず；拉丁寫法 **Tosashimizu**）係日本高知縣一市，人口約莫2萬。

## 出面網頁
*
宜野灣

**宜野灣**（**ぎのわん**）係日本沖繩縣一市，人口約莫9萬。

## 相

Mori-no-Kawa1.jpg|森之川
Futemma-gu Cave 2.jpg|普天滿宮洞穴
Futemma-gū haiden.jpeg|普天滿宮
Ginowan Tropical Beach.JPG|熱帶海灘
Shisa.jpg|風獅爺


## 出面網頁

* 
* 維客旅行上嘅宜野灣
廣彩

**廣州織金彩瓷**，簡稱**廣彩**，（粵拼：Gwong2 coi2；英文名係「Canton porcelain」或者「Cantonese porcelain」）。佢係一種喺啲白瓷器皿上面彩繪再燒製而成嘅工藝品，出名在色彩絢麗、金碧輝煌、構圖嚴謹、繪工精細，畀人嗌做中國四大名瓷之一。呢種工藝開頭係喺 16 世紀尾橛嘅大明時期，已經有成過四百年歷史。嗰時廣東啲粵人由江西景德鎮嗰度運啲白瓷過嚟，再喺廣州嗰度幫啲瓷器油顏色、加圖案、再燒。喺呢種風格身上睇得到明朝文化嘅影子，但係佢又加咗啲西人嘅風格喺入面，例如係《竹園陶說》就咁樣講：「清代中葉，海舶雲集，商務聚盛，歐土重華瓷，我國商人投其所好，乃於景德鎮燒造白瓷，運至粵垣，加僱工匠，仿照西洋畫法，加以彩繪，於珠江之河南，開爐烘染，製成彩瓷然後售之西商。」

## 技術同藝術性
廣彩嘅顏料大致有幾種：一係水青，又叫做「廣翠」，好似青花咁嘅色水；二係西紅，同江西景德鎮嘅胭脂紅相似；三係大紅，比較礬紅淺而且鮮；四係大綠，比起江西大綠稍為翠啲；五係麻色，似黃麻皮咁嘅色；六係金彩，金碧輝煌；七係茄色，由西紅同水青配成嘅紫色。喺設計方面，廣彩成日都係「滿地開光」（廣彩廠嗌咁做「斗方」）。有邊、有開光、有地，而主題嗰舊嘢就擺喺正中心嗰度。

喺製作方面，早期嘅廣彩瓷器嘅圖案都係用人手畫構圖同油顏色，好徙時間。後嚟先至用手雕橡膠圖章嘅方法嚟處理廣彩嘅花邊線條：首先會由個大師傅蓋印同駁接印同印之間嘅駁口，再由啲下手工人油顏色。再打後啲，橡膠圖章已經由熱壓方式由畫線稿影像電版直接印出嚟，唔使再靠人手雕。

## 香港廣彩
廣彩本來係廣州嗰帶搞得最勁，後嚟佢重擴展咗去其他嶺南地區嘅大城市，例如香港就喺廿世紀初開始學廣州搞廣彩。香港嘅廣彩歷史有得追溯到 1928 年，嗰時九龍城隔坑村道起咗間「錦華隆廣彩瓷廠」，打後又喺 1947 年有咗「亞洲彩瓷廠」同「東方廣彩瓷廠」。1960 年代之前，香港嘅廣彩製品都係以餐具同花樽呢件濕碎嘢為主，造型有百幾款，重出口到去美國、西歐、南美、東南亞、大溪地、同馬達加斯加呢啲地方。1960 至 70 年代，歐美國家經濟好發達，對唐人工藝品有唔細嘅需求，香港就開咗成柞彩瓷工廠，嗰時從事彩瓷業嘅工人有過千人。

香港嘅廣彩業喺 1970 年代受咗一次大打擊。嗰時美國開始禁啲含鉛同鎘嘅瓷器餐具入口，令到整個香港廣彩業嘅生意一落千丈：因為廣彩嘅釉上彩係屬於低溫嘅色料，燒爐嘅溫度只係去到攝氏 800 度左右，加上顏料入面嘅玻璃成份含有一氧化鉛，除非用高過攝氏 950 度嘅釉中彩，先至可以將鉛同鎘燒盡，但係咁做啲色水又會變到好暗淡，冇辦法表現廣彩特有嘅鮮艷色彩。

直到 1980 年代，隨住啲人興仿古瓷，先至出現扭轉頹勢嘅機會。仿古瓷製品以陳設觀賞為主，並唔會用嚟做餐具，所以唔使顧慮含鉛量嘅限制，顏料可以好似油畫咁厚厚堆填喺瓷器大魚缸同大花瓶上面。嗰陣仕女戰將等人物嘅厚彩堆金圖案嘅仿古瓷最有人氣，近百年盛行嘅瓷器款幾乎都畀人仿造，可以話係香港廣彩最興旺嘅時期。其中喺摩羅街中心嘅華通陶瓷嘅規模最大，佢喺 1989 年搬咗去仔田灣，2010 年再搬去西環山道繼續開檔。

隨住中國大陸喺 1980 年代實施對外開放嘅政策，香港嘅彩瓷生產線亦都相繼轉入去珠江三角洲一帶，只係保留啲辦事處同樣品間喺香港。到咗廿一世紀，香港重有人堅持用人手畫花，但係家庭式製作嘅瓷器廠只係剩低九龍灣工業中心嘅粵東磁廠。當香港最後一代嘅廣彩老師傅退休之後，本土嘅彩瓷製造好有可能就咁畫上句號。雖然係咁，香港都重有啲瓷藝發燒友喺度嘗試緊將呢種工藝搞落去。

## 廣彩作品

File:清乾隆廣彩花鳥瓷盤.jpg|廣彩花鳥瓷盤
File:清雍正廣彩村姑採櫻圖碟.jpg|廣彩村姑採櫻圖碟
File:Kwon-Glazed Porcelain Lidded Jar.JPG|廣彩蓋罐
File:Chinese export porcelain with Dutch ship Vryburg 1756 Qianlong period Canton.jpg|18 世紀荷蘭商人喺廣東買嘅廣彩
File:Guangdong Sheng Bowuguan 2013.12.15 10-55-38.jpg|廣東省博物館收藏嘅廣彩風景人物紋帶蓋執壺
File:Guangdong Sheng Bowuguan 2013.12.15 10-56-18.jpg|廣東省博物館收藏嘅廣彩人物圖碟


## 睇埋
*嶺南文化
*景德鎮

## 資料來源
榕樹澳

**榕樹澳**（**Yung Shue O**），係香港一地，喺新界大埔區西貢北，企嶺下海東岸，深涌南面，近住西貢西郊野公園嘅範圍。
約克

**約克**（）係英國英倫北約克郡一座城，人口21萬。

## 睇埋
*紐約（意思係「新約克」）
康和

**康和**，唐字，可以係：

## 地
英文Cornwall對譯唐字為康和，香港歌和老街為另一種對譯。
*康和郡，英國一郡
*康和 (安大略)，加拿大安大略一市

## 年號
*康和 (年號)，日本年號

## 屋宇
*康和式，又叫康和型，香港公營房屋類型

## 嘢食
*康和批：同英國康和有啦掕嘅傳統肉批。
西流江

**西流江**（**Sai Lau Kong**），係香港一地，喺新界北區印洲塘海岸公園範圍，隔住個海就係吉澳。西流江無車行到過去，要靠行山徑或者由沙頭角搭街渡過去。
梧桐寨

**梧桐寨**（英文**Ng Tung Chai**），香港一地，亦係一村，處於新界林村西南山地，大帽山北脈，以梧桐寨瀑布出名。北低南高，北落寨乪，西有嘉道理農場，東有大菴山，南上四方山。

林錦公路近白牛石，有支路入梧桐寨。到**梧桐寨村**，就只係步行入瀑布上山，會經道觀萬德苑，亦為當地名勝。過萬德苑，輾轉上山，已喺大帽山郊野公園之內。

## 註
石門甲

**石門甲**（**Shek Mun Kap**）係香港一地，喺大嶼山東涌南部，係東涌去大嶼山南部嘅必經之路，設有閘口只係畀有禁區紙嘅車過去。石門甲有座東涌羅漢寺。
Wonder Girls

**Wonder Girls**（，簡稱**WG**）係南韓JYP娛樂喺2007年推出嘅五人女子組合，原本由先藝做隊長。解散前成員包括譽恩、婑斌、惠林同善美，解散前隊長由譽恩擔任。

Wonder Girls喺2007年以《Irony》為人認識，同年九月改編《Tell me》，喺南韓引發熱潮而知名度大增。2008年由朴軫永親自參與演出嘅《Nobody》MV一曲再度引領潮流。

JYP喺2017年1月26號宣佈Wonder Girls因為合約到期解散，2月10號發行最後一張數碼單曲。

## 成員

## 攷

## 出面網頁

*Wonder Girls 韓國官方網站 
*Wonder Girls 國際官方網站 
*
*WG官方Youtube
*

類:南韓流行音樂組合‎
林錦公路

**林錦公路**（英文**Lam Kam Road**），香港馬路之一，顧名思義，林即林村，錦即錦田，貫通林村坳東西兩地，全長五千七百米，香港算係長路。現時公路西面只去到上村，去錦田一段就叫錦田公路。而東面盡頭近圍頭村，再遠駁大埔公路入大埔。林錦公路為舊日大埔元朗間必經之路，現時仍有巴士同小巴住來兩地。之不過，林錦公路仍舊鄉村公路，並非高速公路，路窄多停頓。故此，想快會繞經粉嶺公路、新田公路。路邊多種白千層，即剝皮樹，其幹較軟，有林蔭之餘，車撞亦有所減緩。

一啲名勝，如林村許願樹、嘉道理農場暨植物園、嘉道理農業研究所、凌雲寺、梧桐寨瀑布，都靠林錦公路前住。

## 地理
林錦公路按地勢，可分成三段。東段圍頭村到麻布尾，為林村平原，路亦平坦。過村村河後，漸漸昇高，近林村坳就越斜，係大斜路。西段林村坳到上村，可謂急斜，近乎一比八，巴士必須喺林村坳就近嘉道理農場停站。

## 史
未有林錦公路之前，鄉人一直有村徑，往來林村坳東西。林錦公路沿用舊時村徑變成，一九五二年三月九號通車，闊五米半。一九九四年，林村平地三千九百米一段，再擴闊到七米三。林村往林村坳斜路，開多條六百米慢車綫。林村坳到上村，難有改善工程。不過有替代高速公路，車流仍足以應付。

## 路口
東端林村交匯處，近圍頭村，可以上落吐露港公路，南去大埔、沙田，又可上落粉嶺公路，北去粉嶺、上水，亦可經大埔公路去大埔頭水圍同大埔。又可行大窩西支路入泰亨、南華莆、九龍坑、和合石等地，亦可經康樂園路入康樂園。

西端上村廻旋處，駁通錦田公路去錦田，荃錦公路去荃灣，錦上路去上村同八鄉。錦田公路中途又駁粉錦公路，來往粉嶺錦田之間各村。

中間林村有好多路口，通往各村，有起名者，有林村鄉公所路、社山路、大菴路、大埔水窩路、寨乪路。
C AllStar泰空曼遊

《**C AllStar泰空曼遊**》（）係香港電視廣播有限公司嘅遊埠節目，由C AllStar（吳崇銘、陳健安、梁釗峰、何建曦）主持，喺2017年9月2號到9月23號香港時間逢禮拜六22:30到23:00喺翡翠台播。節目係C AllStar休團之前最後一次去遊埠，揀咗去泰國玩。

## 每集內容

## 出面網頁
*C AllStar泰空曼遊 - 主頁 - tvb.com

## 電視節目變遷
我係小廚神

《**我係小廚神**》（）係香港電視廣播有限公司嘅細路煮食比賽節目，2014年、2015年同2017年都有搞，總共有三輯。

## 各輯資料
第一輯由2014年9月27號到10月25號香港時間逢禮拜六夜晚19:30-20:00喺翡翠台同高清翡翠台播，總共5集，每集半個鐘，主持係黃翠如、林盛斌，評判有麥潔兒（Kit Mak）、韋兆嫻（Denice）、黎志安（Ricky）、楊國基（Billy）、古嘉俊（Jeffery）同劉晉。

第二輯《**我係小廚神2**》由2015年8月8號到9月19號香港時間逢禮拜六夜晚19:30-20:00喺翡翠台同高清翡翠台播，總共7集，每集半個鐘，主持都係黃翠如、林盛斌，評判有麥潔兒（Kit Mak）、韋兆嫻（Denice）、黎志安（Ricky）、楊國基（Billy）同陳國強。

第三輯《**我係小廚神3**》由2017年9月2號到11月4號香港時間逢禮拜六夜晚20:30-21:30喺翡翠台播，總共9集，每集一個鐘，主持係林盛斌、麥美恩、黃碧蓮，評判有余健志（Jacky Yu）、馮嘉橋（肥仔）同朱庭萱（玻璃朱）。

## 每集內容
### 第一輯

### 第二輯

### 第三輯

## 贏家
### 第一輯
*冠軍：招穰（Summer）
*亞軍：譚曉琳（Janice）
*友誼小廚神：孫千平（Rhea）、黃柏熹（Bryan）

### 第二輯
* 冠軍：揭詠芯（Kit）
* 亞軍：蔡愷桐（Selina）
* 季軍：邱聖華（Jessie）、黃奕曦（Herman）

### 第三輯
* 冠軍：林天佑（Timothy）
* 亞軍：姚育希（Nicole Iu）

### 新加坡篇
* 冠軍：泰山（Tebo）
* 亞軍：王昱凱（Leonika）
* 季軍：黃振宇（Joshua）、（Onaya）

## 節目調動
*2017年10月21號：由於直播籌款節目《善心滿載仁愛堂》，所以停播一次。

## 出面網頁
*我係小廚神 - 主頁 - tvb.com
*我係小廚神2 - 主頁 - tvb.com
* 我係小廚神3 - 主頁 - tvb.com
萬德苑

**萬德苑**（英文**Man Tak Yuen**），香港道觀，喺林村梧桐寨，就近梧桐寨瀑布。無車路去到，但可以經林錦公路，入梧桐寨村路尾，再行路入去。萬德苑歸萬德至善社管。道觀合道佛儒三教，屬道教全真龍門派。

## 史

一九一八年二月十五號，廣東道教應元宮，存乩示壇訓：

:黃梅雨朾芝蘭窗，空谷聲傳月影長， 
:倏忽蟲鳴驚蟄過，又是清明惹斷腸， 
:戊午壬辰舒巽軫，雨伯風師灑桃疆， 
:消炎何須瓜似錦，自有分龍水夜涼， 
:梧桐結子落南山，一胍法傳到新班， 
:待到分壇即顯聖，又增高字立派頒， 
:軋軋雲車任遨遊，香海雲霓似蜉蝣， 
:一粟乾坤壺內顯，醉眼惺忪二十秋， 
:獨憐草莽山頭寄，郤衍群雄及早謀， 
:管他濁世團團轉，南山古洞好清修， 
:華蓋金燈高樹日，邀得鄉民共我遊。

萬德至善社弟子，按呂純陽祖師訓示，一九七二年九月，喺梧桐寨，起萬德苑。

## 屋宇亭臺
萬德苑入口有**萬德苑牌坊**，上**萬德徑**有**萬德苑山門**。主殿呂祖殿，供奉呂純陽，前有王靈殿，供奉護天宮大王，兩旁有鐘亭、鼓亭，山門梯級上水月宮，供奉觀音大士，旁有童男童女。五福軒，供奉玉皇大帝。行天宮，供奉關帝。斗姥殿，供奉斗姆。三清殿，供奉三清天尊同十八仙佛聖神，另有藏經閣。亭園有八仙亭同積德亭。

## 出面網頁
*
呂洞賓

**呂洞賓**，本名**呂喦**（喦或作岩、巖），字**洞賓**，以字行，道號**純陽子**，綽號**回道人**，大唐人，道教仙人，八仙之一。生於唐德宗貞元十二載丙子年（796年），夏曆四月十四。喺蒲州河中府永樂縣招賢里出世，即今日山西省芮城縣永樂縣招賢村。八仙之外，亦五恩主之一，五文昌之一，全真派、鍾呂內丹派同主張三教合流。託夢、科考、文具、淘金、礦業、理髮等神祇，亦兼醫神、武神與財神。

## 著作
《全唐詩》入面收錄咗大量呂洞賓嘅詩作，主要集中喺《卷八百五十六》至《卷八百五十九》，都係論述金丹大道嘅著作。裏面使用嘅丹道術語，同《西遊記》入邊使用嘅符號系統完全一致。

另外，仲有《呂祖百字碑》、《敲爻歌》、《窯頭坯歌》、《呂祖指玄篇》等著作。
梧桐寨瀑布

**梧桐寨瀑布**（英文**Ng Tung Chai Waterfall**），又叫**梧桐寨羣瀑**，香港瀑布之一，位於林村梧桐寨，香港最大。瀑布唔止一處，沿水流有四處。水出自四方山，滙入林村河。上而下數，有**散髮瀑**、主瀑、中瀑同下瀑。主瀑又名長瀑，中瀑又名馬尾瀑，下瀑又名井底瀑。四瀑上下相差三十米。羣山緊抱，谷窄少風翳熱。

若由林村上梧桐寨瀑布，多由林錦公路，經梧桐寨村路，步行至萬德苑，沿山徑遊覽。政府設郊遊徑，繞一週落返萬德苑。亦可上四方山、嘉道理農場。
強烈熱帶風暴瑪娃 (2017年)

**強烈熱帶風暴瑪娃**（，國際編號：**1716**，聯合颱風警報中心：**18W**）係2017年太平洋颱風季第16個被命名嘅熱帶氣旋。呢個熱帶氣旋喺2017年9月3號夜晚喺廣東汕尾一帶登陸。
颱風瑪娃

**颱風瑪娃**係太平洋颱風季嘅熱帶氣旋名。「瑪娃」呢個名由馬來西亞提供，即係植物玫瑰喺當地嘅一個品種。

颱風瑪娃可以係：
*颱風瑪娃 (2005年)
*颱風瑪娃 (2012年)
*強烈熱帶風暴瑪娃 (2017年)
上水站

**上水站**可以係：
*上水站 (香港)：港鐵東鐵綫嘅車站。
*羅湖編組站：又叫**上水屠房站**，港鐵屬下嘅貨運車站。
*上水站 (首爾)：首都圈電鐵6號綫嘅車站。
*廣州嘅上水巴士站
*廣州北三環高速公路嘅上水站
僑鑫國際大廈

（），又嗌，簡稱**僑鑫國際**，係中國廣東廣州嘅高樓大廈，亦係僑鑫國際喺珠江新城搞嘅大型高樓商業建築，位置喺天河區珠江新城金穗路62號。

## 負責方
呢間大廈係由僑鑫集團負責開發，Skidmore, Owings & Merrill LLP負責設計，中國建築工程總公司負責起呢棟大廈。

## 建設史
呢間大樓本嚟喺2009年12月6號開始喐手起，但係搞緊開工典禮嗰陣俾好多冼村啲村民話損害咗佢哋嘅利益而喺施工工地附近搞大型示威，重揼爛典禮臺嚟抗議官商勾結行為，令大樓開工工程一度取消，直到2011年2月11號先至逳手。期間施工進度受到幾次改圖紙同俾冼村村民干擾而起得好慢，直到2015年4月23號起好兼內部招標。2016年12月9號，僑鑫集團正式搬入呢間大廈入面辦公。

## 性質
*高度：228m
*樓層數：51（地上47層，地下4層）
*佔地面積：14000m²
*建築面積：230000m²
*結構：復合結構

## 攷

## 出面網頁
* 

類:廣州摩天大廈
類:廣州嘅商場
類:天河區建築物
類:珠江新城
南國

**南國**可以係：
* 中國大陸講嘅華南地區或南中國。
* 日本講嘅高知、九州地方、沖繩。
* 美國講嘅夏威夷、關島。
* 南國市：日本高知縣嘅市名。
* 廣東外語外貿大學南國商學院：廣州街坊簡稱**南國**，廣東廣州嘅專科同本科喺埋一齊嘅學院。

方位國名
黃埔站

**黃埔站**可以係：
* 黃埔站 (香港)：港鐵觀塘綫嘅車站
* 黃埔站 (廣州)：廣州鐵路嘅貨運站
林村許願樹

**林村許願樹**（英文**Lam Tsuen Wishing Tree**），香港名樹，位於林村放馬莆村，村民叫**香仔樹**。原為村民習俗，拜天后，拋掛寶牒上樹，之後香港出咗名，冠以許願樹，變成許願勝地，榕樹不勝負荷，今改以膠樹代替，亦種新樹分擔，石頭改用橙。榕樹就近林村天后廟，廟建於大清乾隆年間。由於太過出名，過年太多人前往求福，林錦公路塞車。

## 歷史
林村許願樹，如今有榕樹兩樖。最初更無指名邊一樖，樟樹、洋紫荊樹，都做過許願樹。村民視樹為神靈，樹根處燒香蜡燭冥鏹祈褔許願，稱為**香仔樹**。後來村製寶牒，姓名、出生年月日及願望，寫落寶牒，附加百解符、貴人指引及祿馬衣等，綁石，然後誠心參拜，後拋上樹幹，唔跌即願望可成真。

拋寶牒許願，原本道教流傳習俗。大埔放馬莆村民，新年到天后廟拜過天后，就喺廟外大樹，拋寶牒許願，久而久之，村口大榕樹就變咗許願樹。村中習俗，原甚少人知。一九九八年，無綫電視劇集《冤家宜結不宜解》，習俗由此廣傳開去，吸引香港人甚至外地遊客，去林村許願樹許願，新年期間甚旺。

許願樹因年代而變，原本天后廟側，第一代通心大樟樹，第二代洋紫荊，先後燒死。善信後來改拜百年大榕樹，村內又移植榕樹仔，視為第三代。林村許願樹兩樖，各司其職，細求子女同姻緣，大求學業、事業、家宅、財運同健康。

許願樹受到寶牒纏繞，變得脆弱。二〇〇五年二月十二號，年初四，許願樹不勝負荷，主幹塌下，兼多人受傷。當局明令禁止拋寶牒上樹幹，改設木製許願架，供遊人掛上寶牒，教樹休養生息。然而，仍有遊客不理勸喻，寶牒拋上樹。政府有出力救樹，之不過重傷，只得四成生命力，無復原跡象。專家曾視察過，許願樹無新氣根「落地生根」，綠葉買少見少，斷定許願樹步入衰老期，估計五年十年內枯死。二〇〇八年，三年急救，許願樹大病初瘉，有生新葉新氣根。

二〇〇八年，新創建集團慈善基金同綠色力量合辦，「港人·港樹·港情」中，選「香港人的榕樹」，經過近三個月投票，林村許願樹以二千二百八十六票，獲選為「香港人的榕樹」。

新春期間，民政事務總署會加派義工及制服團體，勸市民不要拋寶牒上樹，若屢勸無效，警方會票控拋寶牒善信。

二〇〇八年三月三十號，林村鄉公所，自廣州增城移植棵細葉榕，做許願樹，距舊樹十米。樹齡六七十年，高二十英呎，修剪成樹托二十三個。同時鄉公所會斥資三百萬港圓，興建設施，包括加設許願石及建許願廣場。新樹禁擲寶牒，樹旁安放鐵架供市民掛上寶牒。

二〇〇九年，林村鄉公所，設塑膠許願樹，高十五英呎，畀市民拋寶牒，塑膠樹只有原樹高度一半。另外，善信可購模擬寶牒，十圓一個，用荳同棉花包裝成袋，代替橙，在許願紙寫上願望，綁袋拋上樹。

二〇一〇年年，鄉公所將林村公立學校，闢為許願廣場，舉行「林村許願嘉年華」，並花費三十八萬港圓，自廣州訂製桿仿真細葉榕同祈福架，樹高二十五英呎，玻璃鋼造，輕身塑膠橙，綁上寶牒擲上樹，寶牒升至廿圓。

### 許願池
二〇一一年，許願樹旁設許願池，許願池為長方形玻璃水道，大眾可於許願咭上寫上願望，放於蓮花許願燈，落池中作祈福。

### 許願木鎖
二〇一五年，大埔林村參考外國愛情鎖，許願節特別製作木鎖，寫下願望並鎖上祈福。


File:HK_LamTsuenWishingTree_PasticTree_2009.JPG|2009年15呎塑膠許願樹
File:HK_LamTsuenWishingTree_PasticTree_2010.JPG|2010年25呎塑膠許願樹
File:Lam Tsuen new wishing trees.JPG|掛滿許願寶碟的許願樹
File:HK_LamTsuenWishingTree_PasticOrangesWithJosspaper_2010.JPG|塑膠橙及許願寶牒


## 拯救許願樹
#禁止市民向樹木投擲寶牒，解除樹上物件；
#移走樹下鐵架；
#拆除樹冠以下混凝土；
#翻鬆樹下泥土，重新鋪上高質有機土壤；
#移去樹下混凝土及鐵架，並加上圍欄，禁人走近；
#建立支撐系統；
#設立數個「許願架」，當中兩個刻有十二生肖，讓市民選擇自己生肖的位置，掛上寶牒。

File:Wishingtree.JPG|二〇〇五年許願樹
File:HK_LamTsuenWishingtree_BracingSystem.JPG|支撐系統
File:HK_LamTsuenWishingtree_WishingStand.JPG|許願架


## 交通

;巴士
*63R：林村許願樹-大埔墟站（節日特別線）
*64K：元朗（西）-大埔墟站
*64P：大埔墟站→嘉道理農場（下晝繁忙時間線）
*65K：嘉道理農場→大埔中心（上晝繁忙時間線）
;專線小巴
*25K：大埔墟（懷仁街） ↺ 梧桐寨

## 睇埋
* 林村
* 林村河
* 許願卡
* 社山大樟樹
* 宗教學講到嘅神樹林現象

## 攷

;線上來源
* 大埔林村許願樹
* 林村許願樹馳譽一甲子
* 許願樹施手術專家救亡
* 林村許願樹獲選「香港人的榕樹」
* 新許願樹落户 林村現生機
* 兩代許願樹爭寵角力
* youtube：林村許願樹祈福大典（wishing tree hk）

;文中引用來源
康城站 (搞清楚)

**[[康城站]]**係香港港鐵將軍澳綫車站，重可以係：
*康城站 (康城)
*康城站 (武安)
*康城站 (法國)